Zarauzko sortzaileen emanaldiak, #EtxetikMundura egitasmoaren bidez - Zarautz - Zarauzkohitza.eus\nZarauzko sortzaileen emanaldiak, #EtxetikMundura egitasmoaren bidez\nZarauzko Hitza 2020-03-18 08:59\nUrolako Komunikazio Taldeko (UKT) hedabideek kultur sortzaileen emanaldiak eskainiko dituzte ostegunetik aurrera. Zarauzkohitza.eus-en, adibidez, Sergen, Miriam Mendozaren, Unax Nogalesen, Miren Fernandezen, Txapas eta Marije Zumetaren eta beste hainbat eta hainbaten saioak ikusi ahal izango dira, baita Yoseba Peñaren eta Telmo Esnalen liburuen eta filmen gomendio sortak ere. Herriko sortzaileek ere bidal ditzakete beren bideoak. Ostegunean izango da lehen emanaldia, 20:00etan.\nUrolako Komunikazio Taldeko (UKT) hedabideek –Karkara, Baleike, Uztarria, Urola Kostako Hitza, Maxixatzen eta Zarauzko Hitza– #EtxetikMundura egitasmoa jarriko dute martxan ostegunean. Hain zuzen ere, Urola Kostako hainbat sortzailek bideo bidezko emanaldiak eskainiko dituzte beren etxeetatik; tartean dira hainbat sortzaile zarauztar ere.\nDagoeneko hainbat dira egitasmora batu diren herritarrak, eta Zarauzkohitza.eus-en, adibidez, Serge bakarlariak, Miriam Mendoza ipuin kontalariak, Unax Nogales abeslariak Miren Fernandez abeslariak, Txapas eta Marije Zumeta musikariek eskainiko dituzte saioak. Gainera, liburuen nahiz filmen gomendioak egingo dituzte Yoseba Peñak eta Telmo Esnalek, hurrenez hurren.\nUrola Kostako tokiko hedabideen webguneetan nahiz Urola Kostako Hitzaren atarian ikusi ahal izango dira emanaldiak ostegunetik aurrera. Egun bakoitzean, 20:00etan hasita, beren herriko sortzaileen saio bana emango dute tokiko hedabideek –Zarauzkohitza.eus-ek ere bai–, eta eskualdeko bideo guztiak Urola Kostako Hitzaren nahiz Erlo Telebistaren webguneetan izango dira ikusgai.


Titaniceko biktima baten iloba onik atera da Costa Condordiatik\nNire osabaren istorioa berriz ere bizitzea bezalakoa izan da. Oso gogorra izan da, benetan, oraindik ere oso hunkituta nago esan du Valentina Capuanok.\nJoan den ostiralean Giglioko uharte aurrean gertatutako Costa Concordia itsas ontziaren istripuan izandako emakume batek, 1912ko apirilean istripua izan zuen Titanic itsas ontzian egondako osaba baten istorio berbera bizi izan zuela azaldu du gaur.\nItalia hegoaldeko Campania eskualdean bizi den Valentina Capuano bere bikote eta anaiarekin zegoen istripua gertatu zenean. Scole bezala ezagunagoa den uhartetik igarotzerakoan, bertako harkaitzek itsas ontziaaren behe aldea apurtu zuten.\nNire osabaren istorioa berriz ere bizitzea bezalakoa izan da. Oso gogorra izan da, benetan, oraindik ere oso hunkituta nago. Gertatutakoa oroitzeak txarto sentiaraztea eragiten dit. Horren erruz  takikardiak ditut esan du Valentina Capuanok.\nInformazio gehiago:Eitb: Titaniceko biktima baten iloba onik atera da Costa Condordiatik


Apirilaren 24tik 27ra bitartean Leartibai Garapen Agentziak Interreg Europa - HERICOAST proiektuaren laugarren lantalde bileran parte hartu du. EGEF fondoek diruz lagundutako proiektu honen helburu nagusia itsas eta ibai guneetako natura eta kultura politiken kudeaketa hobetzea da, ustiapen eta jarraikortasun ekimenen arteko oreka lortzeko helburuarekin.\nLaugarren bilera honetan Donegal County Council eskualdea eta zehazki Dunfanaghy herria izan da bai erakunde antolatzailea bai bilera ospatzeko aukeratutako tokia. Donegalek 1134 kilometroko kosta lerroa dauka, Irlandako luzeena. Gainera paisaia oso anitzak ikus daitezke bertan: itsaslabarrak, hondartzak, harkaitzak, uharteak, mendiak, portuak, kostaldeko hiriak…\nLeartibai Garapen Agentziako ordezkariek Koldo Goitia (Lekeitioko Alkatea), Jesus Iriondo (Etxebarriako alkatea) eta Jon Arriola (Berriatuko alkatea eta Leartibai Garapen Agentziako zuzendaria) izan dituzte bidai lagun Irlandan, eta egonaldiak iraun bitartean Donegal County Councilek eskaintzen dituen baliabide desberdinak ezagutzera joan ziren. Lehenik Fanad Head itsasargia bisitatu zuten, eta ondoren Wild Atlantic Way kostaldeko ibilbidearen proiektua ezagutu zuten. Rathmullan udalerrira ere egin zuten bisita, ibilaldi labur bat egin eta bertako historia ezagutuz, bereziki O'Neal eta O'Donnell klaneko kideen bizitza (Irlandan nagusi izan ziren antzinako gaeldar klanen azken familiak). Bisita hauek Donegalen ondarea balioan jartzeko erabili dituzten metodologiak ezagutzeko baliagarriak izan ziren.\nBestalde, bilera teknikoetan Leartibai Garapen Agentziak itsas ondarearen garrantzia azpimarratzen eta honen iraunkortasunaren alde borrokatzen izandako esperientziak partekatu zituen gainerako parte hartzaileekin. Kasu arrakastatsuenak Lekeitioko itsas ondarearen kudeaketa, turismoa dinamizatzeko mahaiak eta Albaola Itsas Kultur Faktoria izan dira.\nUste dugu bisita hau ez dela soilik Donegalgo kostaldeak eskaintzen dituen baliabideak ezagutzeko aukera bat izan. Izan ere, bisita honek gure arteko elkarlana sustatu eta esperientzia eta ezagutzak elkarbanatzeko balio izan digu, eta hori lagungarria izango da etorkizun batean ondarearen sustapena babes eta kudeaketaren arteko oreka errespetatuz egin dadin.


Irailaren 17tik aurrera lehen natur-zikloa egingo da Ataunen\nOtsotarrak kultur elkarteak lehen natur-zikloa antolatu du Ataunen irailaren 17tik urriaren 4ra bitartean.\nAtaungo Otsotarrak elkarteak lehen natur-zikloa antolatu du irailaren 17tik urriaren 4ra bitartean. Egun hauen artean, zenbait zenbait jarduera, ekintza eta ibilbide burutuko dira herriko txoko ezberdinetan. Elkarteak sare sozialen bitartez jakitera eman duenez, beharrezkoa izango da zenbait ekintzetarako aurrez izen-ematea harremanetarako bideak erabiliz.\nCovid-19ari dagokionez berriz, derrigorrezkoa izango da osasun neurri guztiak behar bezala betetzea: Eskuak gel hidroalkoholikoz garbitu, musukoak jantzita eduki eta gainerako pertsonekiko gutxieneko distantzia bermatzea.\n#Ataun #Irratia #AtaunIrratia #AtaungoUdala #SanMartin #SanGregorio #Aia #Otsotarrak #Ingurumena #Natura #NaturZikloa #AldaketaKlimatikoa #Koronabirusa #COVI19 #Whatsapp #Twitter #SareSozialak #EuskalHerria #Euskadi #Gipuzkoa #Goierri #GipuzkoakoIngurumena #GipuzkoakoForuAldundia


Modak itsutzen gaitu, eta eguzki betaurreko txarrek | Revista - Part 2\n: Modak itsutzen gaitu, eta eguzki betaurreko txarrek\n[1. or] Modak itsutzen gaitu, eta eguzki betaurreko txarrek\n2008ko ekaina-(e)ko papereko edizioan argitaratua\nIkusi 2008ko ekaina-(e)ko papereko edizioa\n20 betaurreko aztertu dira. Bigarren mailako babesa dute batzuk (erdi ilunak, kalerako egokiak) eta hirugarren mailakoa besteek (ilunak, itsaso eta mendirako egokiak). Prezioak, oso desberdinak. Merkeenak Mangorenak 12,90 eurotan eta garestienak Dior etxearenak, 286 eurotan.\nDegradaturiko lenteak edo leiarrak dituzten etxeek (Bershka, Mango, Ray Ban, Gucci, Guess, Dior eta Just Cavallik) goiko aldean eskeintzen dute babes gehiago: urrunera, argi asko duen lekura begiratuko diogu eta baita urbilago dagoen objektuari ere betaurrekoak kendu gabe.\nPolarizatutako leiarrek (Gant eta Polaroid) zenbait angeluren distira kendu eta ikuspegi garbiagoa emango digute.\nDenak dira sendoak: 100 newton indar eginda ez dira apurtzen, ez dira erretzen gori-gori dagoen hagatxoarekin ukituta eta apenas zaharkitzen dira erradiazio maila handia jasan ondoren.\nGidatzeko egokiak dira, argi gorria, berdea eta horia desberdintzen jakiteko argi nahikoa uzten dute pasatzen.\nHiru dira kontsumitzaileak behar duen informazio guztiarekin datozenak baina ekoizleek saltokien errua dela diote.\nBigarren mailako babesa dutenen artean Bershkak dauka kalitate-prezio harreman onena. 13 euro kostatzen da, merkeen artean hirugarrena. Indo 69 euro kostatzen da, hirugarren maila babesa dauka eta oso egokia da babes handia behar duenarentzat, argia besteek baino hobeto oztopatzen du baina ez du gehiegi iluntzen eta gidatzeko erabil daiteke.\nEGUZKITAKO BETAURREKOAK, 2. MAILAKO IRAGAZKIA DUTENAK\nIra- gazki progre- siboa\nfrekuentzia (argia) (1)%\nfrekuentzia (UVA) (2)%\nfrekuentzia (UVB) (3)%\n4609 12,95 Bai Ez 27,4 0,06 0,08\n3311 122,43 Bai Ez 28,2 0,06 0,01\n2930/S 257,20 Bai Ez 32,2 0,06 0,01\nHavasu SI-3P 143 Ez Bai 18,8 0,01 0,01\nGU6357 147 Bai Ez 25,2 0,03 0,06\nDiorito 2 LRVJN 286,40 Bai Ez 22,6 0,13 0,09\nJC144S U32 158,40 Bai Ez 36,6 0,07 0,11\n500 eta 650 nm\nfaktorea (semaforoen argia) %\nSuari eman dioten erantzuna\n1,13 0,98 1,14 1,02 21,5 Egokia Egokia 0,42\n1,24 0,91 0,95 1,13 23,32 Egokia Egokia 1,13\n1,00 1,01 1,08 0,99 30,02 Egokia Egokia 3,13\n0,97 1,01 1,02 0,99 30,3 Egokia Egokia 1,36\n1,23 0,97 1,23 1,03 20,01 Egokia Egokia 1,31\n1,32 0,92 1,11 1,11 17,45 Egokia Egokia 4,74\n1,4 0,89 1,01 1,17 29,89 Egokia Egokia 2,65\nEGUZKITAKO BETAURREKOAK, 3. MAILAKO IRAGAZKIA DUTENAK\n5089 CA-1537 69 Ez Ez 8,9 0,01 0,00\n87254 15,95 Ez Ez 12,0 0,02 0\n4501 501 68,25 Ez Ez 11,3 0,01 0,01\n0063/S 194,25 Ez Ez 11,4 0,01 0\nX-Steel2 6LBN2 95,57 Ez Ez 13,3 0,01 0\nSTO585 89 Ez Ez 12,2 0,02 0,01\nSLW276 169 Ez Ez 10,7 0,01 0\nXDM855 19,95 Ez Ez 15,7 0,03 0,01\n63634035 12,90 Bai Ez 16,1 0,18 0,08\nA126 COL01 29,50 Ez Ez 16,8 0,01 0\nSU4621 131 Ez Ez 12,8 0,04 0,03\n212-2388 150 Ez Ez 16,0 0,02 0\n4811 71,50 Ez Bai 15,3 0,02 0,01\n500 eta 650 nm arteko\nSuari eman dioten\n0,91 1,09 1,33 0,88 6,30 Egokia Egokia 2,44\n1,14 0,98 1,17 1,03 11,25 Egokia Egokia 1,91\n0,94 1,09 1,3 0,88 7,72 Egokia Egokia 1,25\n1,13 0,98 1,12 1,04 10,54 Egokia Egokia 4,32\n0,98 1,04 1,22 0,95 10,40 Egokia Egokia 2,76\n1,59 0,82 1,03 1,27 8,14 Egokia Egokia 6,46\n1,05 0,96 1,15 1,04 9,32 Egokia Egokia 2,38\n1,12 0,99 1,08 1,02 14,48 Egokia Egokia 1,79\n1,36 0,95 1,35 1,06 10,95 Egokia Egokia 2,84\n0,9 1,07 1,10 0,93 13,41 Egokia Egokia 0,59\n1,17 1 1,29 1,02 10,96 Egokia Egokia 2,27\n1,07 1,01 1,14 1 14,39 Egokia Egokia 2,66\n1,05 0,97 0,96 1,05 22,88 Egokia Egokia 2,52\n(1) Argiaren transmisio-frekuentzia: Ikusten den argiaren transmisio faktorea da, EN 1836:2005 arauak definitzen duen bezala. Zenbat eta zenbaki txikiagoa eman, orduan eta gehiago babesten du argitik.\n(2) UVA izpien transmisio-frekuentzia: UVA eguzki-izpien transmisio-faktorea da, EN 1836:2005 arauak definitzen duen bezala. Zenbat eta zenbaki txikiagoa eman, orduan eta gehiago babesten du UVA izpien erradiaziotik\n(3) UVB izpien transmisio-frekuentzia: UVB eguzki-izpien transmisio-faktorea da, EN 1836:2005 arauak definitzen duen bezala. Zenbat eta zenbaki txikiagoa eman, orduan eta gehiago babesten du UVB izpien erradiaziotik.\n(4) Denboraren erasanari eusteko gaitasuna: Zenbat eta zenbaki handiagoa eman, orduan eta kalte gutxiago izango ditu denbora luzez eta sarri-sarri erabili ondoren.\nJoan aurreko orrira: « Modak itsutzen gaitu, eta eguzki betaurreko txarrek


UFS Usansolo areto-futboleko taldea Euskal Ligara igotzen da Ligako txapelduna izan ondoren\nUFS Usansolo areto-futboleko taldeak lorpen historikoa eskuratu zuen joan den igandean espezialitate horretan, Usansoloren ordezkari lez. Izan ere, Euskal Ligara igotzea lortu baitzuen ligako txapelduna izan ondoren. Gainera, hau hirugarren igoera da klubak duen sei urteko historian.\n“Igoera honen eta Liga irabazi ondoren, Usansolok Euskal Herri mailan lehiatuko den taldea izango du, Usansolorako egundoko lorpena, hemendik aurera Areto-futbol-talde batek Euskal Herri mailan ordezkatuko duelarik. Gure asmoa zen Usansolon Areto-futbola sustatzea, apurka-apurka lortzen ari garena. Datorren denboraldiari begira, “B” edo Gazte mailako ekipo berria ateratzen saiatzen ari gara, klubak jarraipena eta handiagoa izatea ziurta dezagun eta Usansolo osoari kirol hau praktikatzeko eta gozatzeko aukera emanez”, baloratu dute klubetik, joan den igandean Artaromori 3-5 irabazi ondoren.


Compiz - Librezale.eus\nCompiz GNU/Linux sistemetan mahaigaineko efektuak sortzen dituen aplikazio bat da. Leiho-kudeatzaile eta mahaigaineko konposatzaile modura dabil hardware bidezko azelerazioa daukaten sistemetan, eta ordenagailuan hiru dimentsiotako efektu ikusgarriak edukitzea ahalbidetzen du.\nIkusgarritasunaz gain baditu mahaigainaren erabilgarritasuna handitzen duten tresnak eta hainbat momentutan baliagarri izan dakigukeenak: Mahaigainen arteko leihoen mugimendua, leiho antolaketa, lupa, erakuslearen nabarmentzea, leiho taldekatzea etab...\nUbuntuk Unity bere mahaigain berrirako (11.04tik aurrera) compiz aukeratu du konposatzaile, proiektu hau indarturik aterako dela dirudi.\nCompiz zer den jakiteko, onena haren erabilera erakusten duten bideoak ikustea da. Sarean bideo asko dago honen inguruan. Hemen bat:\nCompiz euskaratzen hasiak gara momentu honetan, Compiz-ek lokalizazioetarako duen Pootle zerbitzari propioaren bidez eta %67a euskaratua dago. Lan honetan lagundu nahi baduzu, jarri harremanetan gurekin posta-zerrendaren bidez. Arduradunak ezin dio denbora asko eskaini eta laguntza behar da.


Roberto Martil, sufrituz eta gozatuz hazitakoa\nAjoarrieroa saioko atal honetan areto futboleko jokalaria den Roberto Martil Irurtzundarra elkarrizketatu du Anabel Arraiza lankideak. Haurtzaroa, oraina, etorkizuna, zaletasunak, ... Sukaldean aritzeko ohitura handia duenaren ahotik hamaika bitxikeria entzuteko aukera.\nXochitl Karasatorre, dispertsio politikaren amaiera sukaldatu nahian\nAjoarrieroa saioko atal honetan motxiladun ume baten errealitatea ezagutu du Anabel Arraiza lankideak. Egoera honetan dauden haurren egunerokoak, bisitak, bidaiak,...oraindik aita espetxean duen Xochitl Karasatorre gazteak azaldu dizkio.\nPROMOA: Xochitl Karasatorre, dispertsio politikaren amaiera sukaldatu nahian\nAjoarrieroa saioko atal honetan motxiladun ume baten errealitatea ezagutu du Anabel Arraiza lankideak. Egoera honetan dauden haurren egunerokoak, bisitak, bidaiak...oraindik aita espetxean duen Xochitl Karasatorre gazteak azaldu dizkio.


Bretainiako muskuiluak tomate zukuarekin | Tartea | Berria\nBretainiako muskuiluak tomate zukuarekin\n• Tomate zukua prestatuko dugu lehenengo. Horretarako, tipula zuritu, pusketa txikietan moztu eta zartagin batean jarri, gatz eta oliba olio zorrotada batekin. Su motelean egingo ditugu.\n• Jarraian, baratxuri aleak xaflatan moztu, eta bertara bota. Guztia 15 bat minutuz erregosi. Ondoren, tomatea pusketatan moztu, eta zartagin berera gehitu. Ardo zuri basokada bat, perrexil pixka bat eta piper gorri hautsaren koilarakada bat ere gehitu.\n• Sua bizitu, eta beste 10 bat minutuz mantendu, nahastuz. Ondoren, sutik kendu eta pure-egitekotik pasa, eta gorde.\n• Lapiko zabal bat sutan ipini, oliba olio zorrotada batekin. Beroa dagoenean bertara muskuiluak bota, tapakia jarri zartaginari eta hiru minutuz su bizian eduki. Denbora hori nahikoa izango da muskuiluak irekitzeko. Jarraian, guztia iragazkailutik pasa, eta ateratzen den salda beste lapiko batera bota. Gordea dugun tomate zukua bertara gehitu, eta irakiten jarri.\n• Azkenik, muskuiluak ahalik eta gehien eta kontu handiz zabaldu, eta platerean kokatu, bata bestearen aldamenean. Bukatzeko, lapikoan dugun saltsarekin ongi busti. Garrantzitsua da muskuiluak prestatu bezain laster jatea, muskuiluen haragiaren egiturak eta zaporeak asko galtzen baitute.


Hernani | Euskadiko herriak eta hiriak | Turismoa Euskadi - Turismoa Euskadin\nDonostia hiriburutik 10 km-ra, Santa Barbara mendiaren oinetan dago Hernani; bertatik, Urumea ibaiaren ibarraren zati handi bat ikus daiteke. Urumea ibaiak zeharkatzen du udalerria iparretik hegora, eta inguruko erreka guztietako urak jasotzen ditu.Hiriguneaz gain, 10 auzok osatzen dute Hernani.\nMendiz inguratuta dago, eta hainbat baserri, baseliza, eliza eta aztarna megalitiko (trikuharriak, tumuluak eta cromlechak) aurki ditzakegu bertan, kultur ondasun izendatuak guztiak.\nAlde zaharra, monumentu multzoa\nXX. mende hasieratik garrantzia handia izan du industriak Hernanin. Halere, antzinako monumentu historiko ugari mantentzen ditu oraindik. Garai batean harresiz inguratuta egon zen alde zaharrak forma obalatua dauka, eta monumentu multzo izendatuta dago. Muino batean dago, Urumea ibaiaren gainean, eta nabarmentzeko moduko hainbat eraikin eta leku daude bertan: San Joan Bataiatzailearen eliza (XVI. mendea), udaletxea eta Gudarien enparantza edo antzinako Plaza Nagusia, besteak beste.\nGipuzkoa barnealdetik igarotzen den Donejakue Bidean dago Hernani. Ibilbide horretan, Fagollaga zubia eta Gurutze Santuaren santutxoa bezalako monumentu ikusgarriak aurki ditzakegu. Santa Barbara baseliza ere nahitaez azpimarratu behar da. Urumea eta Oria haranen panoramika paregabeak eskaintzen ditu.\nJauregi auzoan, Zabalaga lursailean, dago Chillida-Leku Museoa. Eduardo Chillida eskultore handiaren ibilbidea erakusten du. Hiru eremutan bereizita dago. Batetik, 12 hektareako lorategi ederrean, aire librean, 40 eskultura baino gehiago daude. Bestetik, zerbitzuen eremua dago. Auditoriuma, atseden hartzeko gune bat eta denda daude bertan. Zabalaga baserria da, ordea, museoaren muina. Material ezberdinak erabilita eskultoreak egindako neurri txikiko lanak daude ikusgai bertan.\nEkainaren 23tik 27ra ospatzen dira Hernanin San Joan Bataiatzailea zaindariaren jai nagusiak. Ekitaldiz betetako egitarau oparoa prestatzen dute. Gainera, egun horietan "Azeridantza" ikusteko parada dago. Inauterietan ere egiten dute.\nGainera, udalerri hau ezaguna da sagardoa tradizionalki egiteagatik; horrek, hain zuzen, bisitari asko erakartzen ditu.


ARGI ARANTZAZU 2019 erakusketa – ARGI festibala\nARGI ARANTZAZU 2019 erakusketa\n“Paisaia ez dago horrenbeste begiratzen den objektuan, begiratzen duenaren begiradan baizik. Ez da aurrean dagoena, baizik eta ikusten dena”.\nPaisaia. Kontzeptu baten genesia\nPaisaiako argazki bat leku jakin batetik begiratzen den eremua modu subjektiboan irudikatzen duena da, eta paisaiak, gizakiaren begirada eta zentzumenak, pentsamendua barne, definitzen dituen kultura-sorkuntza dela onartzen du. Beraz, paisaia ez da espazio fisiko gisa existitzen, baizik eta leku jakin baten kontenplazioa, emozioa eta barneratzea abiapuntu hartuta sortutako ideia batean bihurtzen da.\nElisa Gallegok eta Antonio Guerrak, Arantzazun, aurkezten dituzten bi lanetan, paisaia argazkigintzari buruz hitz egingo dute, sorkuntza garaikideko testuinguru batean, lehen aipatutako ideiei beste esanahi-geruza bat gehitzen diena: paisaiak kontenplazioaren emaitza izateari utziko dio, eraiki daitekeen zerbait bezala pentsatua izateko. Bi astetan zehar gauzatu den egoitza artistikoan, bi autoreek Arantzazun lan egin dute beraien erakusketa-proposamena eraikitzeko, espazioa esperimentatuz, jendea ezagutzen, eta tailerrean sakonki lagunduz. ARGI ARANTZAZU 2019k, Arantzazu Gaur Fundazioaren eta Ilunpetan Argazki Taldearen eskutik, lan honen fruitua aurkezten du.\n‘Maqueta de un paisaje’ lanean, Elisa Gallegok maketa lan-tresna gisa erabiltzea proposatu du, eskala murriztuan ideia-paisaia gauzatzeko. Egoitzak iraun duen bi astetan zehar, egileak harriak biltzen ditu bere txangoetan, arotzak eta errementariak bisitatu ditu egurra eta metala lortzeko eta, Corten altzairua herdoiltzen du, ondoren Arantzazuko txokoetan jartzeko, eta horrela, paisaia efimeroak eraikitzen ditu. Inguruan duen guztia arretaz begiratzen du, bertako jendeari galdetzen dio, eta atsedenik gabe lan egiten du, ondoren, ikusten duena lurrera eraman ahal izateko, material, kolore, egitura eta formen konbinazio infinituko joko baten bidez. Emaitza, aldi berean, galdekatzen eta seduzitzen duen irudia.\n‘Comportamiento para un simulacro’ lanean, Antonio Guerra argazkilariak, argazkigintza benetako ilusio sortzaile gisa eta paisaia ilusioz betetako eraikuntza sozial gisa planteatzen du. Artistak bere azken ondorioetaraino darama gizakiak naturarekin duen harremana, eta, horretarako, interbentzioa eta eszenifikazioa erabiltzen ditu ingurunearen ikuspegia eraldatzeko eta haren irudikapen fotografikoa birdefinitzeko. Egoitzak iraun duen bi astetan, autoreak -etenalditik eta isiltasunetik- ulertzen du bizi izan duen espazioa, eta, ondoren mimo handiz aukeratzen ditu piezak, “Inguruko paisaiaren elementu naturalak erakusgelara garraiatzen dutenak, toki, eszenatoki eta ekintza zentzua gogora ekartzeko”. Bere lanak kareharriaren higadura, mendiaren izaera totemikoa eta basoen dentsitatea islatzen ditu, argazkiaren mugak aztertzen eta zalantzan jartzen dituen lengoaia baten bidez ordezkaturik.\nBi artistek pieza bat sortzeko enkargua jaso dutenean sortu da erronka, Arantzazun bizi izandako esperientzia jaso eta areto batean erakustea. Sorkuntza partekatutako ekintza bihurtzen da. Frantziskotarren barrunbeetara egindako bisitan, Juan Ignacio aitak gidatuta, basilikaren aurrealdeko arantza bat aurkitu dute biltegi batean, eta erakusketa-espaziora eramatea erabaki dute. Harri ikoniko bat jartzen dute posizio bertikalean eta mendi bat sortzen dute. Hori da, hain zuzen, bi autoreak inguruneak ezarritako muga guztietatik askatu ziren unea, eta Arantzazuko identitatea eta paisaia askeago azaltzen dira erakusketa honetan. Paisaia keinu sinple batekin eraikitzen da.\nJon Cazenave, komisarioa.\nErakusketa apirilaren 12tik maiatzaren 12ra bitartean egongo da ikusgai, ostiraletan 16:30etik 19:30era, eta larunbat, igande nahiz jaiegunetan 11:00etatik 14:00etara eta 16:30etik 19:30era, Arantzazuko Gandiaga Topagunean. Sarrera doakoa da.


2015/2016 ESKOLA SARTZEA | Xalbador Kolegioa\nHemen zaude : Xalbador Kolegioa » Zer berri ? » 2015/2016 ESKOLA SARTZEA\n2015/2016 ESKOLA SARTZEA\n2015-09-12 Zer berri ?xalbador\nEskola sartzea goxoki iragan da. Aurten 339 ikasle ditugu, Xalbadorren sekulan izan ez den kopurua : 14 gela ditugu (lau 6.etan eta 5.etan, eta hiru 4.etan eta 3.etan).\nPedagogia arloan ikastetxe proiektua garatzen segituko dugu, ikasle bakoitzaren beharrei ahal bezain ongi eranztunez.\nAntolaketari dagokionez, ikastetxearen kapazitatearen mugetara hurbiltzen ari gara, eta aurten Administrazioa Kontseiluaren baitan ikertu beharko dugu heldu den urteko sartzea nola antolatu, jakinez Baionako kolegioa ireki aitzin (2017/2018 ikasturtean) azkena izanen dela.\nIrailaren 1an, 6.ekoen sartzea\nLehen egunean, 6.eko ikasleak bakarrik errezibitu ditugu, eta egun osoa iragan dugu elkarren ezagutzaren egiten, bai eta ere eremuena.\nLehenik, joko baten bidez Xalbadorreko taldea aurkeztu dugu : irakasle, laguntzaile, hezitzaile, garbitzaile eta administrazioko langileak haien aitzinean ginen, eta bakoitzak bi kartoi zituen eskutan : bata izenarekin ta bestea funtzioarekin. Ikasleei eskatu diegu pertsona bakoitzari doazkion bi kartoiak atzematea.\nOndotik, goiza haien irakasle arduradunarekin iragan dute, hainbat informazio hartzeko : ordutegia, antolaketa, barne araudia, materiala, kantina, garraioa eta abar… Eta bai, lehen mailatik bigarrenerat hozka handia bada, eta gauzak anitz aldatzen dira !\nBazkalondoan, irakasle arduradunek antolatu jokoa egin dugu : Xalbadorreko zurkaitz guziak hor ziren, eta zurkaitz bakoitzak bere “Lan Lagunduetako” taldea hartu du, arratsaldea goxoko iragaiteko : pista-joko baten ikasleek bidez Xalbadorreko eremuak, bai eta ere Kanbokoak ezagutu dituzte. Bukaeran, atsal askaria hartu dute denek elkarrekin.\nEgun horren bidez, espero dugu ikasle bakoitza taldean eta kolegioan hobeki sentitzen lagundu dugula, eta lanean hasteko baldintzak errextu ditugula.\nBerritasun bat aurten 6.eko burasoei buruz : irailaren 15ean, 20:00tik 22:00ra iraganen den gelako bilkurak aitzin, 19:30ean zurkaitz guziak Xalbadorren izanen dira, zurkaizgoan dituzten haurren burasoen errezibitzeko. Ez dute pista-jokorik antolatu, baina bai zurkaitz/buraso harremana hasteko eta elkar ezagutzeko bilkura bat.\nIrailaren 2an, 5.ekoan, 4.ekoen eta 3.ekoen sartzea\nIkasleek asteazken goiza irakasle arduradunekin iragan dute, ordutegiak eta urtearen helburu nagusiak aipatuz. Harreran bi puntu azpimarratuak izan dira : Euskararen erabilpena bermatzea eta elkarbizitzan urrats baikorrak ematea. Ekipa guzia horretan ahaleginduko da aurten ere.\n← Ongi etorriak !\tHurrengo bidalketa →


Egun bat Musikan: OTIS REDDING | EITB Musika bloga\nEgun bat Musikan: OTIS REDDING\nOtis Redding Georgian jaio zen, Estatu Batuetako hegoaldean, 1941eko irailaren 9an.\n60ko hamarkadaren hasierarekin batera ekin zion bere musika ibilbideari, Little Richard rock and roll izarraren ildotik zihoan shouter bat bezala. Berehala aurkitu zuen ordea bere soinu bereizgarria eta bere lehen abestietan jada, talentu harrigarria azaldu zuen bai interpretaziorako baita konposiziorako ere. Ahots urratuko abeslaria, tripetatik abesten zuen; balada ezti, hunkigarri eta tristeenetatik dantzarako doinu bizi eta alaietaraino.\nBere lehen arrakasta "These arms of mine" Stax zigiluan izan zen argitaratua. Booker T and The Mg’s edota Carla Thomas bezalako musikariekin batera, Otis Redding izan zen gaur egun Memphis soinua bezala ezagutzen denaren sortzaile aipagarrienetako bat eta diskoetxe honetako izar handiena bezala gogoratzen da. Inoiz ez zuen pop zerrenda amerikarretako tontorra eskuratu baina bere musikak ohiz kanpoko harrera izan zuen entzule zurien artean. Hain zuzen ere, Melody Maker musika aldizkariak urteko abeslari onena izendatu zuen 1967an eta Montereyko Pop Jaialdian (hippien eta kontrakultura amerikarrarekin bat zetozen gazte zurien topaleku) bera izan zen txalo gehien jaso zituen abeslaria.\nOtis 1967ko abenduaren 10ean hil zen hegazkin istripuan. Bere talde laguntzaileko (Bar-Kays) hainbat kide ere istripu hartan hil ziren. Otis Redding 26 urte zituenean hil zen, bere ibilbideko une onenean, sormen eta arrakasta une paregabean zegoenean. Hil baino egun batzuk lehenago grabatu zuen "(Sitting on the) Dock Of The Bay" izeneko kanta, askorentzat bere musikaren gailurra dena eta bere heriotzaren ondoren Estatu Batuetako pop zerrendetako lehen posturaino iritsi zena.\nThis entry was posted in Egun bat Musikan on 9 September, 2008 by blogs eitb.\n← Egun bat Musikan: Reet Petite Egun bat Musikan: You can’t hurry love →


Aditz-izenari adlatiboko marka erantsiz perpaus osagarriak eratzen dira normalean:\nZumalakarregik Lizarrara bidali zintuen egia jakitera.\nAmak bizilagunaren etxera bidali zintuen laguntzarik behar zuen jakitera.\nBaina baldintzazko perpausak ere osa daitezke:\nZumalakarregik Lizarrara bidaliko zintuen, egia jakitera.\nAmak bizilagunaren etxera bidaliko zintuen, laguntza behar zuela jakitera.\nBigarren perpaus horretan, 'egia jakin izan balu' esan nahi du azpimarratutako perpausak.\n[…] kalteak ez zidala onik egiten, ez zitzaidalako lehen aldirako dotorea iruditu; baina, nolabait ere, adierazi nion Benito zenaren gorpuzkiak berreskuratzeko hitzemanda nengoela nire familiaren aurrean, eta, berek, kanposantuaren arduradunek alegia, hamar urtez gordetzen zituztela agintzen zutelako ehortzi genuela hilobi komunean; egia jakitera, ez baikenuen hala egingo. (Gorde nazazu lurpean, Saizarbitoria, R.)\nGurean, badugu, nahi izatera, non laketu: Banu Kasitarren otzantasuna, gerlari baskoiak eta arabiarrak elkarrekin Karlomagnoren harropuzkeria inperialaren kontra, ilbeheradun hilobia Gaztelu enparantzako parkinaren pean… (Hizlandia, Aranbarri, I.)\nNahi izatera, bazuen gisa hartan erreakzionatzea, baina desgogara egingo zuen. (Mirarien kalezuloa, Naguib Mahfuz / Zubizarreta, P.)\nBeste edozein argibide nahi izatera, badakizu non aurkituko nauzun. (Kontu-jaten, Iturbe, A.)\nForma honek bi aldaera ditu: -tzera hegoaldean eta -tzerat iparraldean. Baldintzazko adiera dutenean, tartean pausa bat izaten dute, eta gehienetan, perpausaren hasieran joaten da:\nHori jakitera, ez nintzen etxetik irtengo.\nDiru gehiago izatera, etxe dotoreago bat erosiko nuen.\nEgia esatera, ez nuen uste hain urrun iritsiko zinenik.\nHala ere, baldintzazkoak sortzeko bide hau ez da asko erabiltzen, eta badirudi egoera-aditz batzuekin azaltzen dela bereziki (izan, jakin, egon…).\nDiru gehiago izatera, auto hobea erosiko nuke.\nLasterketa irabazi zuela jakitera, posterra sinatzeko eskatuko nion.\nAditz jokatuarekin honela emango genituzke horiek: diru gehiago izango banu, lasterketa irabazi zuela jakin izan banu… Beste hauekin ere antzera:\nBerak ez nahi izaterat, neuk egingo dut hitzaldiaren aurkezpena.\nHaren lekuan egoterat, oso urduri jarriko nintzen, horrenbeste jende niri begira edukita.\nHorrenbeste kutsatzen zuela jakin izatera, ez zuen produktu hori sekula erabiliko.\nAdibide gehienek aspektu burutuaren balioa dute, eta iraganera begira daude. Gertatu ez zen baldintza bat ematen da -tzera(t) perpausen bidez. Horrelakoak dira goiko 'egia jakin izan balu, hori jakin izan banu' edo 'diru gehiago izan banu'. Batzuetan, burututasuna nabarmentzeko, jakin aditzaren ondoren izan eransten da, goiko hirugarren adibidean bezala: jakin izatera. Hala ere, badira etorkizunera begira dauden adibideak ere:\nSaldu nahi izatera, prezio onean jarri beharko duzu autoa. (saldu nahi baduzu)\nZer egingo duzu azkenean lasterketan zu zeu bakarrik izatera? (zu bakarrik baldin bazara)\nDiru gehiago izatera, Australiara joango nintzateke oporretan.\nHala nahi izatera, laster atxilotuko lukete erasotzailea.


2018ko Diabetesaren Nazioarteko Eguna: manifestua ezagutzen du | Consumer\n2018ko Diabetesaren Nazioarteko Eguna: manifestua ezagutzen du\nAzaroaren 14an, Diabetesaren Mundu Eguna da Espainian sei milioi pertsona inguruk eragiten duen patologia kronikoa\nEgilea: EROSKI Consumer 2018-ko azaroak 14\nDiabetesaren Espainiako Federazioak (FEDE) Diabetesaren Nazioarteko Eguneko lehen Manifestua egin du, eta, horren bidez, gaixoen ordezkarien ikuspegia eta proposamenak nabarmendu nahi dira, diabetesaren aurkako borrokan parte hartzen duten agenteek landu beharreko gaiei buruz pazienteen ordezkarien proposamenak eta proposamenak nabarmentzeko: Administrazio Publikoa, profesional sanitarioak, pazienteen elkarteak, sektore pribatua, komunikabideak eta gizartea oro har. Dokumentu hori joan den irailaren 8an onartu zen FEDEren II. Biltzar Nazionalean. 700 lagunek baino gehiagok parte hartu zuten diabetesarekin, gaixoen ordezkariekin, erakunde publikoekin eta osasun-profesionalekin. Ondoren, bere puntuak errepasatuko ditugu.\nEspainiako Diabetearen Nazioarteko Egunaren (2018) manifestuaren arabera, pazienteen helburu nagusia hezkuntza diabetologikoaren aldeko apustua egitea da, bai diabetesa duten pertsonentzat, bai familiarentzat. Hala ere, patologia horren aurkako borrokan parte hartzen duten eragile-kopuru handiaz jabeturik, gaixoen bizi-kalitatea hobetzeko eta diabetesaren prebalentziaren hazkundea murrizteko, dokumentu honek eragile bakoitzak lortu beharreko helburu espezifikoak jasotzen ditu.\nGuztiok dugu bete beharreko papera\nPazienteen bozketaren arabera, Administrazio Publikoak aztertu behar duen lehentasun nagusietako bat diabetesari buruzko ikerkuntzarako baliabideak gehitzea da. Gaur egun, hainbat proiektu egiten dira, baina oraindik asko dago 1 motako diabetesaren jatorria bezalako gaietan.\nDiabetea duten pertsonen parte-hartze erreala eta aktiboa lortzeko lanean diharduten pazienteen elkarteei eskatzen zaie beren osasunari eragiten dioten erabakiak hartzen diren guneetan, hala nola aholkuak. Alde horretatik, pazienteen ordezkariek eskatzen dute gero eta gehiago eskatzen dutela merezi duten lekua hartzea eta erabakiak hartzeko instantzietan eta beste batzuetan parte hartzea, ahotsarekin nahiz botoarekin.\nOsasun-profesionalen prestakuntza egunetik egunera hobea izan dadin eta diabetesa duten pertsonen behar espezifikoetara egokituta egon dadin, pazienteek tratamendu berrien gaineko etengabeko prestakuntza areagotzeko eskatu dute. Gainera, garrantzitsua da odoleko glukosa-mailen monitorizazioa errazteko garatzen diren gailu eta teknologia berriak ere ezagutzea.\nDiabetesa duten pertsonek berrikuntzaren eta ikerketaren alde egiten jarraitzeko eskatzen diete enpresei. Hori bereziki garrantzitsua da, kontuan izanik prozesu horiek geldoak eta garestiak izaten direla, eta, beraz, epe luzerako konpromisoa beharrezkoa dela.\nHedabideek zeregin garrantzitsua dute ikerketetako albisteak zabaltzeko, erakunde publikoek hartutako neurri berriak emateko, eta abar, eta, horregatik, pazienteentzat funtsezkoa da diabeteari buruzko informazioa positiboki eta zorroztasunez ematea, pazienteen elkarteetara jotzea gomendatzen baitie, informazio-iturri nagusi gisa.\nZein momentutatik aurrera hitz egiten dugu diabetesaz?\nAzkenik, diabetesari buruzko ezagutza soziala areagotzeko lan egitea proposatzen da. Oso zeregin garrantzitsua dute patologia pairatzen duten familien eta pertsonen inguruan. Alde horretatik, familiako kide guztiek lagundu dezakete diabetesa prebenitzen, detektatzen eta kontrolatzen, urrats errazen bidez, adibidez, bizi-ohitura osasungarriak hartzea edo diabetesaren sintomak detektatzea.\nAzken batean, 2018ko Diabetesaren Munduko Egunaren Manifestua argitaratzeak, lotura honetatik deskarga eta parteka daitekeena, gizarte-eragile guztiek patologia horri aurre egiteko konpromisoa lortu nahi du, prebalentzia-datuek areagotu eta diabetearekin bizi direnen bizi-kalitatea hobetzeko.\nZertarako balio dute pazienteen elkarteek eta zertaz arduratzen dira?\nBehar duzun eguzki-babesa, gutxienez, zure larruazalaren arabera


EAJ-PNV: Ortuzar López Obrador Mexikoko Presidentziarako hautagai nagusiarekin eta PANeko presidente Damián Zepedarekin batzartu da\nAndoni Ortuzar Mexikon 2018.\nAndoni Ortuzar Euzkadi Buru Batzarreko presidentea atzo arratsaldean batzartu zen Andrés Manuel López Obrador Morena (Movimiento Regeneración Nacional) alderdiko presidentea izateaz gain uztailaren 1eko hauteskundeetan Mexikoko Presidenterako hautagai nagusia denarekin. Goizean, Ortuzar eta Kanpo Ekintza gaietarako burukide arduradun Mikel Burzako PAN (Partido Acción Nacional) alderdiko Damián Zepedarekin elkartu ziren. Batzar hauekin itxi du ordezkaritza jeltzaleak Mexikora egin duen bisita ofizialean hauteskundeetan aurkeztuko diren lau alderdi nagusiekin batzartzeko eraman duen egitaraua. Iragan asteartean, Ortuzar eta Burzako batzartu ziren Mikel Arriolarekin, PRI (Partido Revolucionario Institucional) alderditik Mexiko hiriko Gobernuburua izateko aurkeztuko den hautagaiarekin, eta asteazkenean Margarita Zavala Presidenterako hautagai independentearekin batzartu ziren. Zavalari azken inkestek ematen diote %10 tik gorako boto aurreikuspena.\nLópez Obradorrekin bi orduko tarte batez batzartu ziren ordezkari jeltzaleak hautagaiaren beraren etxebizitza partikularrean. Morenako presidenteak adeitasunez eskertu nahi izan du EAJ-PNVko presidentea Mexikora egin duen bisita. “López Obrador birritan aurkeztu da Presidentziara PDE (Partido de la Revolución Democrática) alderdiarekin eta kontatu digu hasiera batean oposizioa egiteko mugimendua sortu zuela eta talde horrekin irabazi nahi duela orain Mexiko eraldatzeko eta demokratizatzeko” esan du Ortuzarrek Facebookeko orrialdean idatzi duen kronikan (www.facebook.com/andoniortuzar).\nOrdu batzuk lehenago, jeltzaleen burua eta Burzako PANeko presidente Damián Zepedarekin batzartu ziren alderdi kontserbadorearen egoitzan. PAN alderdia uztailaren 1eko hauteskundeetan aurkeztuko da PDR ezkerreko alderdiarekin koalizioan. “Zepedak azaldu zigun koalizio hau osatzea erabaki dutela, Mexikon, bigarren hautespen aldia egiten ez denez, aurretiaz koalizioak egin behar direlako irabazteko aukera gehiago izan nahi badituzu”, azaldu du Ortuzarrek. “Beren helburua da hauteskunde horien ondoren lehen tokian aukeratuak badira koalizioa horri eustea eta bi alderdik osatutako Gobernua eratzea, Mexikon gauza berria izango litzatekeen zerbait”, gaineratu du. Topaketa baten eta bestearen artean, Jeltzaleen burua eta Burzako Euskal Etxera hurbildu ziren hainbat euskaldunekin elkartzeko eta Athletic Club eta el Marsellako Olympique taldeak jokatu zuten Europa Leagueko partida elkarrekin ikusteko.\nAsteazkenean, Ortuzar eta Burzako Margarita Zavalarekin batzartu ziren, Mexikoko presidente izandakoaren emaztearekin. Zavala Presidenterako hautagai independenteetako bat da milioi bat firma bat jaso ondoren. “Segurtasuna eta ustelkeriaren kontrako borroka izango dira bere kanpainaren ardatz nagusiak” azaldu du Burzakok. “Berak esan du jabetzen dela López Obradorrekin, Morenako presidentea eta inkesten arabera lehena denarekin eta PRI eta PANeko hautagaiekin alderatuta nahiko maila baxuagoan dagoela.Dena dela, hasierako desabantaila hori txikiagotzea espero du sareetan lan handia eginaz eta hiritarrekin harreman zuzena izanaz”.\nEgun berean, Ortuzarrek eta Burzakok Mexikon egoitza duten euskal enpresetako ordezkariekin gosaldu zuten. “Oro har, denak nahiko pozik daude herrialde honetan daukaten egoerarekin eta irekitzen zaizkien aurreikuspen ekonomikoekin. Iparraldetik datozkien eta `Trump tornadoarekin´ mehatxatzen duten hodei beltz horiekin ere (Merkataritza Libreko Hitzarmena apurtzeko arriskua eta zerga-muga berriak Mexikoko produktuentzat), ekonomia azteka hazten ari da eta bereziki Euskadiko enpresak espezializatuta dauden sektoreetan: automozioa, energia, aeronautika, industriarentzako zerbitzuak eta informazio teknologien zerbitzuak”, azaldu du Ortuzarrek. “ Euskadiko enpresariek eta enpresa buruek era berean azaldu zizkiguten biziki kezkatzen dituzten hainbat gai: alde batetik,segurtasunik eza eta,bestetik, ustelkeria”. Arratsaldeko bilera Europan inbertitzeko interesa erakutsi duten Mexikoko enpresariekin egin zuten. “Pedro Luis Ugarteren eta Pepe Madariaga 1991 urtetik bere herrialdearen eta Euskadiren arteko zubiak eraikitzen lagundu duen Mexikoko enpresari eta finantzarioaren eskutik oso bazkari interesgarria izan genuen eta Euskadiko eta Mexikoko ekonomiei buruz eta elkarrekin hainbat gauza egiteko aukerei buruz hitz egin genuen. “Atzerrira irteten zarenean eta gure erregimen fiskala azaltzen hasten zarenean, inoiz baino argiago ikusten duzu Ekonomia Itunak zer nolako garrantzia daukan. Harrituta geratu ziren gure ahalmenarekin eta jarduera ekonomikoaren eta administrazioen artean dagoen hurbiltasunarekin. Hemen daukagun egonkortasun politikoa ere balioetsi zuten. Mexikoraino ere iritsi ziren EAJ eta Euskadi Espainiako estatuan une honetan bizi den panorama politiko nahasian egiten ari diren lanari buruzko albisteak. Ea horietako asko Euskadira etortzen diren eta gure herrian lanpostu ugari sortzera animatzen diren!”, adierazi du EBBko buruak.\nGaur, ostirala, Ortuzarrek eta Burzakok goizean Colegio de las Vizcaínas izeneko Ikastetxea bisitatzeko asmoa dute, 1767an Mexikon bizi ziren euskaldunek sortutako ikastetxea, berrikitan bere sorreraren 250. urteurrena ospatu duena. Arratsaldez, Ortuzar eta Burzako Mexiko DFko Euskal Etxean izango dira, azken hilabeteotan ere bere sorreraren 110. urteurrena ospatu duelarik. Euskal diasporarekin egingo den topaketa hunkigarri honetan, Ortuzarrek hitzaldi bat eskainiko du `Euskadi Nazio Europan´ izenburupean.


Guztion artean Emaús, zoritxarrez gizarte injustiziak existitzen direlako. Desberdintasun hauek, ondoren azaltzen diren arloetan burututako lanaren bitartez gainditu nahi dira.\nBaliabiderik ez duten pertsonei gizartean duintasunez parte-hartzeko behar dituzten laguntzak eskaintzen dizkiegu: etxea, gertutasuna, ahalduntzea...galdutako irribarrea berreskura dezaten. Egun batean gizarteak kendu zien eta justiziaz beraiei dagokien postu hori berreskuratzea da.\nGure enpresa sareak ekoizteko eta kontsumitzeko beste modu bat posible dela azaltzen digu. Gizarteko pertsona ahulenei lan mundura barneratzeko aukera ematen diegu. Era berean, ingurumena babesten dugu objektuen berreskurapenaren bitartez, hauek berrerabiliak izateko.\nEraikuntza parte-hartzailetik gizartea eraldatzeko hezkuntza bat sustatzen dugu, inguru inklusibo batean. Horretarako, inzidentzia politikoa egiten dugu, desberdintasunak sortzen dituzten arazoak aztertu eta ikertzen ditugu... pertsonen zentzu kritikoa, bere ahalduntzea esnatzen saiatzen gara, elkar banatzen eta solidarioa den herritar bezala.\nGizarte eraldetarako hezkuntza


Euskara planen erakusleihoa: IDEKO S. Coop. — TUlankide MONDRAGON\nLangile gehienek ulertzen dute euskaraz %85.\nEuskararen kudeaketa Euskara Lan Taldeak egiten du. Euskara Lan Taldea organoetako ordezkariek, (Zuzendaritzakoak, Kontseilu Errektorekoak eta Kontseilu Sozialekoak) Marketin eta komunikaziokoak eta Giza Baliabidetakoak osatzen dute.\nDanobatgroup-eko Euskara Batzordean parte hartzen du Taldeko beste kooperatibekin batera.\n2020an egin da Danobatgroup-eko 2021-2024 urteetarako Plan Estrategikoa.\n2016an Zilarrezko Bikain lortu zuen.\nEuskara hutsezko kanala eta ele bietakoa ezarrita enpresako barne komunikazioetan. Langileen %73k euskara hutsean jasotzen ditu barne komunikazioak.\nTeknologia zentroan garatzen diren proiektuen euskarazko aurkezpenak antolatzen dira langileentzako urtero, 30 baino gehiago egin dira plana hasi zenetik.\nHizkuntza irizpideak ezarrita.\n2021-2024 urteetarako Idekoko euskararen Plan Estrategikoa osatzea.\nEuskaraz sortzea bultzatzea.\nOrganoen eta zuzendaritzaren lidergoa sendotzea Euskara Planean.\nJarraipena eta sistematizazioa hobetzen jarraitzea.


OT - Geofumadas-en diploma hastekotan da\nMartxoak, 2009 Irakaskuntza CAD / GIS, Land Management\nLurralde Antolamendu eta Plangintzako Goi Mailako Diplomaren (DSPOT) edizio berriaren hasiera data hurbiltzen ari da 2009ko lehen seihilekoan. Antigua Guatemalan izango da, fundazioak sustatuta. DEMUCA eta Lincoln Institutuaren partaidetzarekin.\nDSPOT udal agintariei eta funtzionarioei zuzenduta dago, baita beste tokiko eragile garrantzitsuenak ere, lurraldearen eta tokiko garapenaren prozesuetan eragina izan dezaten. 35-40 parte-hartzaile guztiei emango zaie, Erdialdeko Amerikako eta Dominikar Errepublikako herrialde bakoitzeko 5 ordezkariekin. Ordena Diploma osoan zehar lan praktikoa errazteko eta Lurralde Plangintza prozesu daiteke gerora ezarri sustatzea ere, espero da herrialdeko ordezkaritza bakoitzak tokiko federazio berean edo udalerriaren jokalari daude\nDSPOTek Plan Estrategiko bat formulatzeko fase desberdinak aztertzeko asmoa du Land Management eta bere kudeaketa tresnak, ekintzak sistematizatzeko eta dagoeneko eskuratutako esperientziak alderatuz.\nDSPOT-k parte-hartzaileen gaitasunak indartu nahi ditu, diagnosia eta irtenbide estrategiak eraikitzeko metodologiak eta esku-hartze politiko, tekniko eta ekonomiko espazialaren inguruko eztabaida bat azaltzeko. bere exekuzioa\nDiplomak astebeteko hiru egunetan egingo ditu Antigua Guatemala-n, egun hauetan:\n22-27 ekaina 2009\nHau graduondoko hiru egunetan garatu beharreko gaia da:\nKontzeptuak eta Definizioak: Plangintza eta Lurralde Plangintza (OPT) bizi-kalitatea hobetzeko tresna gisa. Lurralde eremuak: nazionala, eskualdekoa eta tokikoa. OPT Latinoamerikako testuinguruan. Hiri aldaketa eta lurralde egiturak.\nOPT azpimarratu duen esparru juridiko eta instituzionala, maila ezberdinetan, eta bereziki tokiko mailan.\nModulua 1: Base kartografikoa eta GIS erabiltzea\n2 modulua. Tokiko diagnostikoa formulatzea (delimitazioa, ingurune fisikoa, biztanleria, egitura soziala)\nModulua 3: Tokiko diagnostikoa formulatzea (jarduera ekonomikoak, hiri eta landa egitura)\nModulua 4: Tokiko diagnostikoaren formulazioa (garraio sistema, errepidea eta mugikortasuna)\nModulua 5: Tokiko diagnosiaren formulazioa (analisi instituzionala eta juridikoa)\nModulua 6: Tokiko diagnostikoa, garapen ikuspegia, sintesia eta lehentasuna gatazkak\nModulua 7: Pronostikoa (teknika, egoeraren ebaluazioa)\nModulua 8: Alternatibak eta aldaketa eszenikoak eraikitzea\nModulua 9: OPT eta tokiko garapen ekonomikoa\nModulua 10: OPT eta arriskuen kudeaketa\nModulua 11: Arautegiaren proposamenak: udal legeak, ordenantzak eta arauak: muturrak eta bitartekoak eta aplikagarritasunaren arteko koherentzia\nModulua 12: OPTen kudeaketa: Ingurumen politikoa, elkarte interkomunala, ezarpena, finantzazioa, proiektuaren definizioa\nModulua 13: Lurzoruaren kudeaketa\nOraingoz, zenbait teknikari horri laguntzeko prest dago, ez bakarrik parkean argazkiak ateratzeko, baizik eta sustatzen ari garen lurraldearen erabilera sistematizatzeko.\nInformazio gehiago aurki dezakezu DEMUCA orrialde\naurreko Post«Aurrekoa Geofumadas, hilabete bat, mezu bat\nNext Post Udal erabilera erabiltzeko GIS Manifold ManualHurrengo »


Rammstein-en Amerika - Artistfacts\nAbesti osoa Amerikako iruzkin gisa jokatzen duten eta beste herrialde guztietan nola gobernatzen duen letra sarkastikoz osatuta dago. 'Dantzatzen dugunean gidatu nahi dut' (itzulia) erakusten du Amerikak besteei haiek bezala egiteko agindua ematen diela.\nBideoa abestiaren letrekin batera doa eta mundu osoko herrialdeetako jendea erakusten du, Afrika, India eta Antartika barne, guztiak Amerikako produktuekin elkarreragiten. Mutil batek Nike zapatilak kentzen ditu otoitz egiteko, familia indiar bat belarretan kokatuta dago telebista ikusi eta pizza jateko. Erreferentziarik aipagarriena espazio-jantzietan aritzen den taldea da eta ilargiaren antza duen multzo batean bandera amerikarra altxatzen saiatzen da. Ilargiratzea faltsutu zenaren teoria gaiztoaren erreferentzia argia.\nJay - Reading, Ingalaterra, 2tik gorakoentzat\nAbestiaren zati bat Amerikari gauzak ez zaizkion axola eta jendeari zoriontsu izan dadin ordaintzen diotela da. Bideoan, askotan pobreak eta gosetzat jotzen diren afrikarrak eta indiarrak telebista ikusten, pizza jaten eta Coca-Cola edaten ari dira. Gainera, letrak pobreak laguntzeko baino, dirua entretenimendurako erabiltzen da: 'Musika etxe zuritik dator eta Mickey Mouse Parisen aurrean dago' (Disneyland esan nahi du).\nOscar - Stockholm, Suedia\nlyrics deabrua Georgiara jaitsi zen\noraindik ez duzu ezer ikusi lyrics\nInoiz finkatuko ez den tipo mota naiz\nberriro bizirik nagoela sentiarazten didazu


Kereilak aurrera doaz — Euskara\nKereilak aurrera doaz\nIruñeko Udalaren kereila babestu dute frankismo garaiko ehun sindikalistak. Frankismoaren kontra borrokatu ostean, "gogoratzeko eskubidea" aldarrikatzen dute. Jazarri zitzaizkienak zigorrik gabe ez geratzea nahi dute.\n«Sindikalistak gara, lanetik erretiratuta gaude, baina ez konpromisotik». Begiradan ageri dute egindakoa ondo eginda dagoela dakienak duen konbentzimendua, eta frankismoaren kontrako borrokara eraman zituen langile kontzientziarekin erabaki dute orain «desmemoria» borrokatzea. Frankismo garaiko Nafarroako ehun sindikalistek manifestu bat sinatu dute Iruñeko Udalari babesa emanez frankismoko krimenen kontra aurkeztuko duen kereilan. «Gure klasearen eskubideak eta askatasun demokratikoak defendatu genituen, eta jazarriak izan ginen manifestatzeko, ordezkaritza bat izateko, greba egiteko eta elkartzeko eskubideak defendatzeagatik», adierazi du Angel Sanz Magnesitas enpresako langileen ordezkari ohiak. «Gogoratzeko eskubidea», aldarrikatzen dute orain.\nManifestua aurkezteko ekitaldia egin zuten atzo, eta Sanzek azpimarratu zuen ezin direla berdindu frankismoan langileen eta herritarren eskubideak defenditu zituztenak eta haien kontra aritu zirenak. «Lan ordezkariek, sindikatu bertikalekoak edo gobernu zibilaren ordezkariek ez dute bere gain hartu inolako erantzukizunik». Eurei isunak jarri zizkieten, zerrenda beltzetan sartu zituzten, eta, zenbait kasutan, torturatu eta espetxeratu ere egin zituzten. «Helburua langile klasearen zapalkuntza zen», ekarri dute gogora.\nNafarroan ikur izan diren enpresetako langileen ordezkari ohiak bildu ziren atzo Iruñean: Potasas, Motor Iberica, Torfinasa, Mepamsa, Authi, Salvat, Eaton, Onena, Frenos Iruña... Langileen borrokari lotutako izenak dira, eta borroka horren atzean daude Angel, Natxo, Isabel, Pilar eta, haiekin batera, atzo berriro elkartu ziren dozenaka sindikalista ohi gehiago. Manifestuarekin bat egiteko sinadurak biltzen hasi dira garai hartan errepresioa modu desberdinetan jasan zutenen artean. «Garrantzitsuena ez da zer errepresio maila jasan zuen bakoitzak, baizik eta jasan egin genuela. Izan ere, antolatzeko eskubidea zen ukatu zizkiguten lehenengoa; jotzearena gero etortzen zen», azaldu du Isabel Noguera sindikalista ohiak.\nKide izan zituztenak ere bultzatu nahi dituzte Iruñeko Udalak kereilara aurkezteko jarri duen bulegora joateko, eta, erabaki pertsonala izan arren, kereilan modu aktiboan parte hartzera deitu dute elkartu direnek. Kereilaren inguruan duten itxaropenaz galdetuta, borrokalarien gisan erantzun dute: «Guk eman nahi diogun etorkizuna izango du».\nIruñeko Udalak egindako urratsa txalotu dute, eta bide horretan pausoak emateko eskatu diete erakundeei. «Erakundeak ez badoaz aurretik, jendeak ez du izango jakiteko kezka hori. Eta ez da justua, ez halako jazarpena jasan genuenengatik, baizik eta gaur egungoek gertatu zena jakiteko duten eskubideagatik».


Hizkuntzen mapa ez kentzeko eskatu du Bagerak -\nEz dago Europako Hizkuntzen Maparen eredu bakarra; hizkuntzak bata bestearengandik bereizteak eta hauen hedadura geografikoa zehazteak dituen zailtasunagatik. Mapa honetan irudikatzen dena, CIEMENek landutakoa eta Munduko Hizkuntza Ondarearen UNESCO Katedrak (EHU) eguneratu eta Euskal Herrira ekarritakoa da.\nDonostian hitz egiten diren 101 hizkuntzetatik europarrak diren hizkuntzei erreferentzia egiten die mapak. Hizkuntza horiei Donostian tokia emateko modu bat da mapa hori, errekonozitzeko modu bat.\nMapa instalatu zenetik iritzi mordoa jaso dugu Bagera elkartean. Jasotako iritzi guztiak positiboak izan dira, harrera oso ona izan du hirian mapak eta jende askorengan eragina izan duela baloratu dugu. Horren adibide dira jaso ditugun iritziez gain, maparen aurrean ikustera geratu den jende andana, maparekin argazkiak atera dituztenak (bertakoak eta kanpokoak) eta bestelako ekitaldi eta ikuskizunetan izan duen erreferentzialtasuna. Aipatzekoak dira Go!azen telesailekoek egin zuten flash moba eta Eusko Jaurlaritzak egindako euskararen nazioarteko eguneko spota besteak beste.\nKokagunea erabat estrategikoa dela baloratu da proiektuan. Izan ere, tren geltokia, autobus geltokia eta Tabakalera ditu inguruan. Zirkulazio handia duen gunea da eta jende askorengana iristen da mezua.\nUste dugu hirian hizkuntza aniztasunak duen garrantzia azpimarratzeko toki esanguratsua dela eta, beraz, apustua ere bai. Hiriak garrantzia ematen diola hizkuntzen arteko elkarbizitzari, alegia.\nHorregatik Donostiako Udalari egin diogu eskaera ikono bihurtu den eta hizkuntzen elkarbizitza eta aniztasuna ardatz dituen mapa eta ondoan duen mural hori dauden tokian mantendu ditzan.\nJakin badakigu, mapa Tabakalera ondoko horman jarri genuenean urtebeteko baimena genuela DSS2016 Kultur Hiriburutzaren baitan sortu genuelako. Baina asmoa Udalak mapa bere gain hartzea izan da eta horrela saiatu gara Fundazioarekin batera.\nHorretaz gain, Udalari eskatzen dioguna, mapa eginda dagoen materiala egurra denez, Donostian egiten duen klimagatik konponketak beharko dituenez, zaharberritze kostua bere gain hartzea da (2600 euro inguru).\nMapa leku ikusgarri batean egotea nahi dugu.


Etorkizuna Eraikiz: ekarpenak egiteko markoa\nI.M. de Altuna Fundazioaren sortzaileek Ignacio Manuel de Altunaren (Azkoitia, 1722-1762) jokabide intelektual eta etikoa hartu zuten abiaburu, bere aparteko formakuntza pertsonala garaiko ezagutza-zentro aurreratuenetan bilatu baitzuen, beti ere Herriaren arazoak era eraginkor eta zuhurrez konpontzeko asmoz.\nJ.J. Rousseauk bere Konfesioetan esaten duenez, oso nabarmena zen I.M. de Altunaren talentua, baina orobat bere onerako joera, eramanpena eta adorea ere. Rousseau Altunaren Parisko etxean bizi izan zen eta Altuna Euskalerriaren Adiskideen Elkartearen bultzatzaile handienetakoa zenez, Azkoitian elkarlanari jarraipena emateko asmoa zuten. Tamalez, Altunaren heriotz goiztiarrak elkarlan hau galarazi zuen.\nAltunaren jokabidea eredu hartuta, ALTUNING proiektua jaio zen 2009an, gaurko gazteek ere beren jatorrizko herrien etorkizuna hobetze aldera, mundu zabalean aurki daitezkeen ideia, jarduera eta erakunde onenen bila saia daitezen.\nALTUNING proiektua ikasturte bakoitzerako egitasmo edo programa jakinetan garatzen da. 2018-2019 ikasturtean ere, bereziki etorkizunera begira jarri da, ETORKIZUNA ERAIKIZ programaren baitan.\nAltuning Programaren helburua: Erasmus, Altuna eta… zu\nIgnacio Manuel de Altuna Erasmus ikasle-irakaslearen eredu bikaina gertatzen zaigu: Azkoitiako jaioterritik atera baitzen XVIII. mendean Europako ezagutza aurreratuenen bila bere Herriaren zerbitzura aplikatzeko konpromezuarekin eta gerora beste hainbat herrialdetan eredu bilakatuko zen Euskalerriaren Adiskideen Elkartearen bultzatzaile nagusietako bat izan baikenuen.\nAltuna Fundazioak atzerriko herrialde eta unibertsitateetan bizitzeko aukera duten pertsonengan I.M. de Altunaren izpiritua eta eredua bultzatzeko asmoa du.\nALTUNING PRO GIPUZKOA egitasmoaren aurtengo edizioan parte har lezatekeen ikasleak, 2018-2019 ikasturte akademikoan unibertsitari gipuzkoarrak izaki, Erasmus moduko nazioarteko programa arauturen bat garatzen ari diren ikasle guztiak dira. 900 Ikasletik gora, alegia.\nForu Aldundiko Kanpo Harremanetako Zuzendaritza Nagusiak eta Kutxa Fundazioak ALTUNING proiektuarekin bat egin dute, nazioarteko programetan partaide diren ikasle gipuzkoarrak Gipuzkoaren aldeko kanpo ekintzarako laguntzaile konprometitu bezala sentiarazteko bide egokia dela deritzotelako, atzerriko egonaldian zehar ezagututako baliozko esperientzia eta ideietan oinarritutako ekarpenak egiteko aukera emanez.\nGipuzkoako Foru Aldundiarekin eta Kutxa Fundazioarekin elkarlanean, I.M. de Altuna Fundazioak 2018-2019 ikasturtean Gipuzkoako unibertsitariak izan eta nazioarteko programa arautuetan parte hartzen ari diren ikasle guztiei, Gipuzkoaren etorkizuna hobetzeko beren ekarpenak egiteko aukera eskaintzen die.\nGipuzkoako Foru Aldundiak 2016an ETORKIZUNA ERAIKIZ izeneko egitasmo zabala martxan jarri zuen. Epe ertain eta luzeko erronkei buruzko gogoeta eta esperimentazioa bultzatuz, Aldundiaren herri-politiketara berrikuntza eta Gipuzkoaren aurrerabiderako neurriak ekarri asmo ditu. Horretarako guztirako, lurraldeko erakunde publikoak, enpresak, unibertsitateak, gizarte zibila eta abar gure etorkizunari buruz lanean jarri dira.\nTestuinguru horretan, ALTUNING PRO GIPUZKOA 2018-2019 ikasturteko edizioa ere etorkizunera begira jarri da. Atzerriko herrialdeetan dituzten etorkizuneko kezka, erronka eta ekimenetatik ikasiz, biharko Gipuzkoa guztion artean eraikitzeko ekarpenak eskatzen zaizkizu. Horregatik, zure ekarpena galdera nagusi hauei erantzunez egiteko eskatzen dizugu:\nZu egon zaren herrialde, hiri, unibertsitate edo inguruneko beste erakunde-enpresa-ekimenetan, zein etorkizuneko erronka nagusi dituzte?\nErronka horiei erantzuteko, ba al dute programa edo ekimen berezirik? Nolakoa da ekimen hori? Zer egiten dute? Nola egiten dute?\nGure ingurunean, etorkizunera begira, ba al dugu antzeko erronkarik? Eta kanpoan ikusi eta ikasitakotik, nola erantzungo zenioke erronka horri edo horiei?


EGUNEAN BEHIN 7. DENBORALDIA - Peña La Unica Elkartea\n2021/05/03-an hasiko da EGUNEAN BEHIN euskaldunon jokoaren 7. denboraldia.\nLA UNICAn txapelketa eginen dugu. Animatu eta parte hartu!\nJeitsi Egunean Behin app:\nSartu Egunean Behin La Unica taldean:\nSartu aplikazioan, «Taldeak» sekzioan\nSakatu eskuin azpiko «+» botoia eta sakatu «Talde batean sartu (Giltza erabiliz)».\nEskatu gure giltza euskarataldea@launica.eus-an\nZer da Egunean Behin?\nEgunean Behin aplikazioan egunero galdera batzuk egingo dizkizuete eta puntuak lortuko dituzue. Egunean behin-en sariak banatzen dituzte astero.\nAnima zaitez eta parte hartu La Unica Taldean Egunean Behinean!\nParte hartu Euskara Taldean ere!


Konstituzioa, Lege Organikoa, Legea, Lege Dekretua, Legegintzako Dekretua, Errege Dekretua, Dekretua, Agindua, Araua, Ebazpena, Zirkularra, Orientabidea, Erabakia, Zuzentaraua, Akordioa, Hitzarmena, Jarraibidea, Arautegia bestelakoa, Babes Eskeko Errekurtsoa, Eskumen Gatazka Positiboa, Eskumen Gatazka Negatiboa, Erregelamendua, Legegintzako Errege Dekretua, Errege Lege Dekretua, Konstituziokontrakotasuneko Errekurtsoa, Konstituziokontrakotasuneko Galdekizuna\nEBAZPENA, 2021eko abenduaren 14koa, Euskadiko Prezioen Batzordearena, auto-taxietako bidaiarien hiri barruko garraioaren zerbitzu publikoa emateko Euskal Autonomia Erkidegoko zenbait udalek aurkeztutako 2022. urterako tarifak onartzekoa.\nGaia: Administrazioaren antolamendua; Ogasun eta Ekonomía; Garraio eta herri lanak\nAldizkaria: EHAA Zk 260 2021/12/29\nEBAZPENA, 2021eko abenduaren 7koa, Kontsumobide-Kontsumoko Euskal Institutuaren zuzendariarena, zeinaren bidez argitara ematen baitira kontsumitzaileen erakundeei 2022ko ekitaldian dirulaguntzak emateko oinarriak eta deialdia.\nEBAZPENA, 2021eko azaroaren 30ekoa, Kontsumobide-Kontsumoko Euskal Institutuaren zuzendariarena, zeinaren bidez oinarriak eta deialdia argitaratzen baitira dirulaguntzak emateko toki-erakundeei eta haiek sustatutako erakundeei, kontsumitzaile eta erabiltzaileen eskubide eta interesak susta eta babes ditzaten, 2022ko ekitaldirako.\nAldizkaria: EHAA Zk 258 2021/12/28\nAGINDUA, 2021eko abenduaren 21ekoa, Turismo, Merkataritza eta Kontsumoko sailburuarena, zeinaren bidez aldatzen baita 2021eko irailaren 21eko Agindua, 2021eko ekitaldian «Euskadi Bono-Comercio / Euskadi Bono-Denda» programa arautzen eta iragartzen duena, Euskal Autonomia Erkidegoko tokiko saltoki txikia suspertzeko eta hiriko merkataritza-jarduerarekin lotura duten merkataritza- eta zerbitzu-sektoreko establezimenduetan kontsumoa sustatzeko.\nAldizkaria: EHAA Zk 256 2021/12/24\nAGINDUA, 2021eko abenduaren 2koa, Turismo, Merkataritza eta Kontsumoko sailburuarena, Merkataritza Zuzendaritzan Goi-Kargudunaren Idazkari lanpostua izendapen askez betetzeko deialdia bete gabe uzten duena.\nAldizkaria: EHAA Zk 248 2021/12/14\nAGINDUA, 2021eko urriaren 26koa, Turismo, Merkataritza eta Kontsumoko sailburuarena, Euskadiko Kontsumoko Arbitraje Batzordeko lehendakaria izendatzen duena.\nAldizkaria: EHAA Zk 235 2021/11/25\nAGINDUA, 2021eko urriaren 26koa, Turismo, Merkataritza eta Kontsumoko sailburuarena, Euskadiko Kontsumoko Arbitraje Batzordeko lehendakaria kargutik kentzea xedatzen duena.\nEBAZPENA, 2021eko azaroaren 9koa, Turismo eta Ostalaritzako zuzendariarena, 2021eko ekitaldian emandako laguntzen zerrenda jakitera ematen duena, 2021eko ekitaldirako lurralde-proiektu turistikoetarako laguntzak arautzen eta iragartzen dituen Aginduak finkatutako esparruan.\nAldizkaria: EHAA Zk 231 2021/11/19\nEBAZPENA, 2021eko azaroaren 5ekoa, Euskadiko Prezioen Batzordearena, auto-taxietako bidaiarien hiri barruko garraioaren zerbitzu publikoa emateko Euskal Autonomia Erkidegoko zenbait udalek aurkeztutako 2022. urterako tarifak onartzekoa.\nAldizkaria: EHAA Zk 228 2021/11/17\nEBAZPENA, 2021eko azaroaren 4koa, Kontsumobide-Kontsumoko Euskal Institutuaren zuzendariarena, Finantza Erabiltzaileen Elkartea Euskadi-ASUFIN Euskadi elkartea, Euskadiko Kontsumitzaileen Erakundeen Erroldan inskribatzen duena.\nAldizkaria: EHAA Zk 225 2021/11/12\nEBAZPENA, 2021eko azaroaren 3koa, Merkataritzako zuzendariarena, zeinaren bidez aldatzen baita Turismo, Merkataritza eta Kontsumoko sailburuaren 2012ko uztailaren 27ko Aginduan ezarritako ehuneko diruz lagungarria. Agindu horren bidez arautzen eta iragartzen da Hiri Merkataritzaren Lankidetza, Dinamizazio eta Lehiakortasuneko zonako estrategiak sustatzera bideratutako Hirigune proiektuaren 2021eko ekitaldirako laguntza-programa, COVID-19ari aurre egiteko.\n231/2021 DEKRETUA, azaroaren 2koa, Euskadiko Prezioen Batzordea arautzen duen Dekretua aldatzekoa.\nAGINDUA, 2021eko urriaren 20koa, Turismo, Merkataritza eta Kontsumoko sailburuarena, zeinaren bidez deialdi publiko bat iragartzen baita lanpostu hau izendapen aske sistemaren bidez betetzeko: Goi-kargudunaren idazkaria, 520010 kodea, 109. dotazioa.\nAldizkaria: EHAA Zk 217 2021/11/02


Familia Eskola - Ekintza Ikastola\nEkimena Guraso Elkartearen eta Psikologia Departamentuaren arteko elkarlanean sortu zen hezkuntzaren inguruan familientzat interesgarriak izan daitezkeen zenbait gai identifikatu eta informazioa zein formazioa eskaintzeko beharra ikusita. Gaur egungo gaztetxoen hezkuntzak dituen erronkak kezka iturri izaten dira eta askotan gurasoak irizpideen eta baliabideen bila ibiltzen dira. Eremu horretan laguntza eta aholkularitza eskaintzea du helburu Familia Eskolak. Ikasturtero hiru bat hitzaldi edota solasaldi antolatzen dira eta bakoitzean unean uneko gai interesgarriren bat aztertzen da.\n• Arantxa Belaustegui. Urrian. Nola sortu ikas ohiturak gure seme-alabengan eta zeinikas metodo erabili kontextu digital berriekin.\n• Nola hezitu berdintasunean eta nola hitzegin sexuari buruz online dituzten\nerreferenteek baino lehenago.\n• Nerea Mendizabal. Komunikazio ez bortitzaren tailerra


Getxoko skaterrek La Kantera eta Areetako parkeen erabilera mugatzeko eskatu diote Udalari - Getxo - Hiruka.eus\nGetxoko skaterrek La Kantera eta Areetako parkeen erabilera mugatzeko eskatu diote Udalari\nUnai Brea 2020-06-10 20:45\nGetxoko skater-talde batek, prentsa-ohar baten bidez, publikoki eskatu dio Udalari bertako skate-parkeak kirol hori egiteko mugatzea. Jende askok beste jarduera batzuetarako erabiltzen dituela eta horrek hainbat arrisku dakarrela adierazi dute. Izan ere, herenegun, ekainak 8, istripu bat izan zen Getxoko parkeetako batean.\n"Getxon 30 urte baino gehiago da kirol hau egiten dela eta gero eta kezka handiagoa dugu parkeen erabileraz", esan dute prentsa-oharra kaleratzeko batu diren skaterrek, 50 inguru. "Urteak daroatzagu eskari hau egiten". Hain zuzen ere, La Kantera eta Areetako parkeak mugatzea eta skateaz bestelako jarduerak mugatzea da euren nahia. Besteak beste, gune horiek zelan erabili behar diren azalduko duten seinaleak ipintzea eskatu dute.\n"Lekuok ez dira modu egokian erabiltzen", kexu dira, "adingabeak bizikletakaz sartzen dira pistetan, edo pilotan jokatzera, edo arrapaletan behera euren burua botatzera, txirristak balira legez; eta ez beti euren zaintzaileen begiradapean". Beste batzuk scooterrakaz irristatzera sartzen direla ere salatu dute, "skate-pistak horretarako egokituta ez dauden arren". Jarduera horiek denak skatean segurtasunez aritzea eragozten diela azaldu dute, eta scooterrak erabiltzeak, gainera, pistei kalte egiten diela adierazi dute.\nLiskarrak eta istripuak\nSkaterren esanetan, "behin baino gehiagotan liskarrak izan ditugu familiei senez joka dezatela eskatzeagatik eta aipatutako jarduerek sortzen duten arriskuaz ohartarazteagatik, betiere errespetuz". Esandakoaren adibide, azaldu dute ekainaren 8an pertsona batek hanka hautsi zuela semearen bila pista batera jaisten saiatzen zebilela. Esan dutenez, suhiltzaileek atera behar izan zuten handik.


Txinako fumigaziorik gabeko konprimitutako egurrezko paleten fabrikatzaileak eta hornitzaileak - Senyu\nEtxea > Produktuak > Konprimitutako egurrezko paleta > ez-fumigaziozko Egur Palet konprimitua\nScenix paletak kalitate handiko konprimitutako egurrezko paleta hornitzen du. Qingdaon, Txinan, presiozko paleta berritzaileen eta konprimitutako zurezko paleten makinen fabrikatzaile profesionala gara. Bezeroen gogobetetasuna da gure helburu nagusia.\nFumigaziorik gabeko konprimitutako zurezko paleta\n1. Fumigaziorik gabeko konprimitutako zurezko paleta sartzea\nZer da Presswood Pallet?\nScenix Presswood paleta ISPM 15 bateragarria den paleta berria da, egurrezko txirbilak, egurra bizarra eta beste landare-zuntza erabiltzen ditu lehengai gisa eta konpresio bidezko moldaketa bero eta presio altuan.\nEgurraren hondakinen birziklapenak, egurraren erabilgarritasuna hobetu zuen.\nPaletek ISPM 15 arauak betetzen dituzte egurraren ontzirako, esportaziorik egin beharrik ez izatea eta berrogeialdia izatea. Inportazioa eta esportazioa erosoagoak eta azkarragoak dira ..\n2. Fumigaziorik gabeko konprimitutako zurezko paletaren zehaztapena\nSalgaiak biltegiratzeko, ontziratzeko eta garraiatzeko erabiltzen da industria askotan, hala nola papergintza, eraikuntza materiala, industria kimikoa, elektronika industria, hardware, elikagaiak, industria farmazeutikoa. Egurrezko zurezko paleta tradizionalak baino prezio eta pisu baxuagoa.\n4. Fumigaziorik gabeko konprimitutako zurezko paletaren xehetasunak\nFumigaziorik ez duten lehengaiak Egurrezko Paleta Konprimituak edozer egurrezko zuntz ditu eta eskuratzeko oso errazak dira. Gainera, zuntz aberatsa duten lehengaiak prentsa-paletak ekoizteko ere erabil daitezke.\n5. Fumigaziorik gabeko konprimitutako egurrezko paleta entregatzeko eta bidaltzeko zerbitzua\n4. zergatik erosi behar zeniguke ez beste hornitzaile batzuei?\nGure enpresak 20.000 m2 baino gehiagoko landarea du, ekoizpen lerro ugari ditu eta 4 sailetan sartutako 20 produktu barietate baino gehiago ditu, eskualde desberdinetako merkatuko eskakizunak asetzeko. Neurrira egindako produkzioa eskuragarri.\nHot Tags: fumigaziorik gabeko konprimitutako egurrezko paleta, Txina, Handizkaria, Hornitzaileak, Fabrika, Merkea, Fabrikatzaileak


“Hizkuntza indigenak Ama Lurra zaintzen” liburua argitaratu da\nGarabide elkartearen, Easo Politeknikoaren eta EHUko Munduko Hizkuntza Ondarearen Unesco-Katedraren arteko elkarlanaren ondorioz argitaratu den liburua Garabideren webgune honetan eskuratu dezakezu.\nLiburuak komunitate ezberdinetan kultura hitzak dituen esanahi ezberdinak adierazi nahi ditu, testuen eta marrazkien bidez. Bertan jasotzen diren kontaketak galtzeko arrisku larrian dauden 11 hizkuntzetan daude idatzita, komunitate bakoitzari dagokion hegazti txiki bati lotuta, metaforikoki errepresentatuz.\nLehendabiziko ipuina kolibriaren mitoari buruzkoa da. Mitoan, hegazti horrek bere mokoarekin sute bat itzaltzen ahalegintzen da oihanean dauden beste espezie guztiek ihesari ematen dioten bitartean. Lotura horrekin hurrengo ipuinei sarrera ematea da helburua.\nArgitalpen honen zergatia ulertzeko, beharrezkoa da hizkuntza-ekologia terminoa ezagutzea: hizkuntzak eta bere ingurunearen arteko harremanez ikasketa bezala ulertzen da, eta estuki lotuta dago ekologia indigenarekin.\nEkologia terminoa, osotasunean hartuta, ez da biodibertsitatearen murrizketaren adierazgarri garrantzitsu bakarra. Mundu mailan aurkitu daitezkeen hizkuntzak aztertuz ikus daiteke ekosistemak zaintzeko konpromiso maila handiagoa dagoela hizkuntza indigenak dauden lekuetan.\nBi ekologia eredu horiek alderatuta, esan daiteke, munduan dauden 6.000 hizkuntzen artean, erdia baino gehiago galtzeko arrisku larrian daudela, biodibertsitatean espezieekin gertatzen ari den bezala.\nNahiz eta natura eta kultura hein batean bat eginda dauden Nazioarteko 2030 agendak bere Garapen Iraunkorrerako Helburuen (GIH) artean ez ditu hizkuntza eta kultura indigenak sartu. Horregatik sortzen da komunitate horiek ikustarazteko beharra. Liburu hau behar horri erantzuteko ekimen gisa ulertu behar dugu.\nLiburua Garabideren webgunean eskuratu dezakezu: debalde formatu digitalean eta formatu fisikoan nahi baduzu 5 €tan (gehi bidalketa gastuak).


Helduok nola lagundu diezaiokegu haurrari hizkuntza aberastu dezan? - Diario de Noticias de Navarra\nHelduok nola lagundu diezaiokegu haurrari hizkuntza aberastu dezan?\nHizkuntza gaitasuna garatzerakona, haurrarentzat oso garrantzitsua da helduok harekin dugun komunikazioa jorratzea\nandra mari ikastola 10.02.2022 | 00:57\nKomunikazioak ezinbesteko garrantzia dauka garapen neuronalean.\nUmea, jaiotzean, begiraden, keinuen eta mugimendu txikien bidez komunikatzen hasten da. Pixkanaka, komunikatzeko modu hori soinutik hitzera eta hitzetik esaldietara pasatzen joaten da, ahozko komunikazioari dimentsio handiagoa emanez.\nUme bakoitza desberdina izan arren, gutxi gorabehera, 12/24 hilabeteko tarte horretan lehenengo hitzak agertu beharko lirateke. Hori baino lehen soinuen aurrean erantzunik emango ez balu, izan liteke haurrak gabeziaren bat izatea entzumenean edo arlo kognitiboan.\nGerta daitezkeen zailtasunetako ba-tzuk hauek izan daitezke: estimulazio egokia izan arren hizketan berandu ikastea, fonemak desegoki artikula-tzea edota ahotsaren aparailuan oztopo fisikoak agertzea. Kasu horietan, oso txikitatik esku-hartze egokiak egitea oso garrantzitsua da, haurraren auto-estimuan oso era sakonean eragin dezaketelako. Adituen (otorrinoak, logopedak...) esku-hartze egokiek gabezia horiek osatzen lagundu dezakete.\nHizkuntza gizakion berezko gaitasuna izan arren, umearentzat oso garrantzitsua da testuinguru hurbila. Familiak berarekin duen elkarrekin-tzaren arabera, haurraren hizkuntzaren garapena aberatsagoa ala eskasagoa izanen baita.\nHaurrarekin komunikatzeko modu desberdinak daude. Asko hitz egiten zaienean eta gurasoek egiten duten guztiari hitza jartzen diotenean, haurrak hiztegia, ulermena eta adierazpena eskuratzen ditu. Berriz, behar adina hitz egiten ez bazaio edo hiztegi eskasa erabiltzen bada, lortuko duen hizkuntza maila urria izanen da.\nKomunikazioak bi noranzko izan beharko lituzke momentu oro: haurrarengandik helduarenganakoa eta helduarengandik haurrarenganakoa. Etengabeko errespetuzko elkarrizketa izan behar luke eta keinuz edota hitzez eraman beharko litzateke aurrera:\n? Gertatzen zaiguna argi eta garbi adieraziz: umeari geure emozioak adieraztea oso garrantzitsua da.\n? Haren intereseko jolasetara jolastuz eta ongi pasatuz, momentua biziz eta ondoren etorriko gauzetan pentsatu gabe: umearen intereseko jolasak aukeratu ahal izateko, umearen beharrak erreperatu behar dira. Kontuan izan, oraindik hitzik ez egin arren, informazio asko ematen digutela umeek euren komunikazio-kanalen bidez.\n? Abestuz, ipuinak kontatuz eta irakurriz: ulertzen dituela ziurtatuz, hitz berrien esanahia adieraziz...\nBaina, batez ere, haurraren beharrak entzunez, haiek ere, hitzik gabe bada ere, asko komunikatzen digutelako.\nelebitasunetik hazten Andra Mari Ikastolako haur gehienak elebidunak dira. Frogatua dago elebitasuna oso onuragarria dela haurraren garunarentzat, eta neurologiak egiaztatu du haurraren izaera malguagotzerako garaian erabateko eragina duela, sinapsi gehiago sortzen dituelako. Sinapsia ezinbestekoa da umearen hautemate eta pentsamendu prozesuak garatu ahal izateko. Honi esker, haurrak bere nerbio-sistema konektatzen du, gorputzaren beste sistema batzuk kontrolatzen baititu.\nGurasook haurrari transmititu diezaiokegun altxorrik preziatuenetako bat geure euskara aberatsa da, izan ere, honek garunaren formakuntzan lagunduko dio. 0 eta 6 urte bitartean, umeak bizi osoan zehar ikasiko duenaren %80 garatuko du. Euskara maite badugu eta hizkuntzaren transmisio egokia egiten badugu, haurrak ere maiteko du hizkuntza, eta lagunekin erabiliko du. Horretarako, helduok honetan guztian daukagun garrantziaz jabetu beharko ginateke, eta arduraz jokatu. Haurrak inguruarekin eta ingurukoekin euskaraz hizketan entzuten bagaitu, helduok erabiltzen dugun hizkuntza horri garrantzia emango dio eta berak ere modu kontziente eta naturalean erabiliko du.\nIkastolan nola lagundu diezaiokegu umeari hizkuntza aberasten?\n? Bere beharrak, ideiak eta nahiak aktiboki entzunez, bi norabide izango dituen elkarrizketa naturalean.\n? Berari hitza emanez, interesa azalduz eta haren diskurtsoa eta irudimena eraikitzeko estrategiak erabiliz.\n? Hizkuntz akatsak modu ez zuzenean ikusaraziz, bere diskurtsoa errepikatuz elkarrizketa errespetuz eten gabe.\nHizkuntza aberastuz badoa, haurraren garapena eta interesak ere aberastu egingo dira. Gainera, bere ondare kulturala ere handituko da, gutxinaka-gutxinaka bere etorkizuna prestatuz joango den bitartean; honek guztiak, besteekiko harremanak sendotzeko aukera emango dio, gizartean integratuz, eta bide batez, gizarte hobeago bat eraikiz.\nNabarmentzekoa da komunikabideetan entzuten duenarekin bakarrik umea ez dela erronka erraldoi hau bere kabuz aurrera eramateko gai izango. Andra Mari Ikastolan, oso argi daukagu haurrarentzat helduok garela komunikazio iturri garrantzitsuena eta, zentzu horretan, euskaraz komunikatzeko helduon gaitasuna eredugarria izan beharko litzatekeela umeentzat, euren hizkuntza gaitasuna aberasteko eta sendotzeko bidean. Ekin diezaiogun bada bideari!\nSaharar Errepublika gogoan izan dute Elizondon.\nOrakunde gozoa ospatu dute Anizen.


Vithas Gaztedik ezin izan du Igoera fasean aurrera egin - Lasarte-oria - Txintxarri.eus\nVithas Gaztedik ezin izan du Igoera fasean aurrera egin\nTxintxarri Aldizkaria 2022-04-27 10:30\nVithas Gaztedi eta Barçaren arteko neurketako irudia. Arg.: Gaztedi RT / Moisés San Mateos\nAizpea Racamonde herritarra kide duen Vithas Gaztedi taldea Ohorezko B Mailarako igoera fasetik kanpo geratu da. Gasteizko taldeak Barçaren –igoera lortzeko faboritoetako bat– aurka neurtu zituen indarrak La Teixonera zelaian, Bartzelonan. Gazteiztarrek ezin izan zuten etxeko taldea gainditu\nVithas Gaztedi ederki borrokatu eta defentsa gogorra egin arren, etxeko taldeak bere nagusitasuna erakutsi zuen hasieratik eta markagailuan izan zuen isla; atsedenaldira 31-0 iritsi ziren.\nBigarren zatian, jokaldi estatikoetan aurre hartzea lortu zuen Gasteizeko taldeak. Halabaina, Gaztediren ahaleginak ez ziren nahiko izan entsegu marrara iristeko; Barçak, ordea, markagailua loditzen jarraitzen zuen eta amaieran 64-0 zen markagailua.\nDenboraldia porrotarekin amaitu arren, taldeko kideak poarren daude egindako lanarekin.\nBestetik, Nerea Loyarte herritarrak Unibertsitate mailako Espainiako txapelketa lehiatu zuen apirilaren 20an. Leongo Unibertsitateko taldean parte hartu zuen herriko jokalariak; tamalez ez zuen partidarik irabazi ahal izan.\nLeongo Unibertsitateko taldea txapelketa hasi baino lehen. Arg.: Beltzak RT


Nafarroako Gobernuak Fiteroko araztegia handituko du, Alhama ibaiaren arroa babesteko\nDownload Nafarroako Gobernuak Fiteroko araztegia handituko du, Alhama ibaiaren arroa babesteko as PDF\nForu Exekutiboak 2,3 milioi euro inbertituko dituen proiektu baterako beharrezkoak diren desjabetzeak premiazkotzat jo dira\nNafarroako Gobernuak, asteazkeneko bilkuran, "Fiteroko Hondakin Uren Araztegia – EDAR- birmoldatzeko" proiektua gauzatzeak eragindako ondasun eta eskubideen desjabetzearen presazko deklarazioa onetsi du. Proiektu horri esker, araztegiaren tratamendu-ahalmena handitu eta Alhama ibaiaren arroa babestu ahal izango da.\nNILSA sozietate publikoak (Navarra de Infraestructuras Locales, S.A.), Lurralde Kohesiorako Departamentura atxikitakoak, 2.354.442 euro jarriko ditu birgaitze-lanetarako, eta horien barnean hiru jarduera egingo dira: egungo araztegia handitzea, Fiteroko Bainuen isuriaren zuzeneko hoditeria berria eraikitzea estazio honetara, udal-sarean jarraitzea saihestuaz, eta Fiteroko Bainuen ponpaketa-estazioan ekaitz-tanga berritzea. Aurrekontua NILSAk uraren ordainagiriaren bitartez kudeatzen duen saneamendu-kanonaren bidez finantzatuko da.\nInstalazio berriak batez beste 6,36 litro segundoko emaria (550 m³/eguneko) tratatu ahal izango du, segundoko gehienez 23 litro onar ditzakeelarik. Uholde handietan, hots, euri-jasetan edo ekaitzetan, segundoko 15,27 litroko sarrera aurreikusten da; beraz, badago tartea araztegiak etorkizunean emaria handitu ahal izateko, birgaitze edo inbertsio berririk egin behar izan gabe.\nDesjabetzearen presazko deklarazioa egin da segurtasun-neurriak indartu beharra dagoelako, Alhama ibaiaren arroan gerta daitezkeen ingurumen-larrialdien inpaktua gutxiagotzeko eta araztegiaren tratamendu-ahalmena handitzeko.\nFiteroko araztegia 1991. urtean eraiki eta 1993an jarri zuten martxan. 2.400 biztanleren isuria tratatzeko diseinatu zuten, baina urteetan zehar emaria lau aldiz biderkatu da, inguruko bodega-jarduerarengatik nahiz 2005ean Fiteroko Bainuetxeko isuriak sartzeagatik.


Biztanleria (2012 INE): 121 biztanle.\nAzalera: 13.6 km2\nGPS koordenatuak: 43.199174, -1.89433\nArano herria Nafarroaren ipar-mendebaldean kokatuta dago, Iruñeko Merinaldean. Mendebaldean Hernanirekin egiten du muga, Errenteriarekin iparraldean eta Goizuetarekin hego-ekialdean. Toponimoaren jatorria eta esanahia ez daude guztiz argi. Hipotesiarik zabalduena Koldo Mitxelenak emandakoa da, Arano izena (h)aran eta –no atzizki txikigarriak osatuko lukete eta “aran txikia” esan nahiko luke.\nArano Nafarroako herri isolatuenetariko bat da. Gertueneko herria Goizueta da, 14 km-ra dagoena. Gipuzkoarekin oso ondo komunikatua dago, Hernani 18 km-ra eta Donostia 26 km-ra besterik ez.\nHerri honek badu harro egoteko motibo bat: gaur Nafarroa osatzen duten herri guztien artetik, Kantauri itsasoa herritik bertatik ikusten den bakarra da eta. Egun eguzkitsuetan Bermeoko “Gaviota” ere ikustera iristen da.\nSei auzok osatzen dute herria: Goiko herri, Beheko herri, Suro, Latxe, Benta Berri eta Arranbide. 1630. urterarte Arano Goizueta herriaren barruan zegoen, Felipe IV erregeak herri aske izateko eskubidea zabaldu zienean 700 dukadoren truke.\nAipatzekoa da Aranon Keler garagardo fabrika ezaguna existitu zela. 1982an Donostitik Aranoko udal-barrutira eraman zuten Cervezas El León donostiar enpresa, El León edota Keler garagardo marken ekoizlea, besteak beste. Cervezas El León Cruzcampo enpresak erosi zuen eta azken hau, aldi berean, enpresa-talde desberdinen eskuetatik pasa zen, Guinness eta Heineken (2000.urtean) hala nola. 2008an fabrikaren itxiera eta produkzioaren lekualdatzea iragarri zen, 25 urteko garagardo tradizioari bukaera emanez.\nZer egin eta ikusi Aranon\nNatur paisaia Aranotik


Cookiea webgune jakin batzuetara sartzerakoan zure ordenagailu edo gailu mugikorrean deskargatzen den fitxategi bat da; cookiearen edukia webguneko zerbitzari horrek bakarrik bildu edo irakur dezake. Cookie bakoitza zure nabigatzailean desberdina da. Cookieak, besteak beste, ahalbidetzen dute erabiltzaile baten edo bere ekipoaren edo gailu mugikorraren bisiten kopuruari eta bere nabigazio ohiturei buruzko informazioa jasotzea eta berreskuratzea. Duten informazioa eta ekipoa erabiltzeko duen modua zein den, erabiltzailea ezagutzeko erabil daitezke\nSaioko cookieak: erabiltzaileari Atariaren nabigatzeko aukera ematen diotenak dira, erabiltzaileak bertan nabigatzen duen bitartean datuak jaso eta biltegiratzeko xedez. Atari honek saioko cookieak erabiltzen ditu, edo erabil ditzake, erabiltzaile eskatzaileak saioa bere eremu pertsonalean egiaztatzeko edo mantentzeko aukera izan dezan.\nSaioko cookieak desaktibatzen badira, Atariak dituen funtzionaltasunen desgaitzea lekarke, eta bertako zenbait eremu eta edukietara ezingo da sartu.


Laguntzen kudeaketa - HAZI. Landa, Itsasertz eta Elikagaien Sustapenta. Desarrollo Rural, Litoral y Alimentario\nHasiera | Laguntzen kudeaketa\nEusko Jaurlaritzako Nekazaritza, Arrantza eta Elikadura Politikako Sailburuordetzak zenbait laguntza kudeatzen ditu, horietako batzuk Europar Batasunarekin batera finantzatuak (FEAGA eta FEADER Funtsak, alegia, Nekazaritza Bermerako Nekazaritza Funts Europarra eta Landa Garapenerako Europako Nekazaritza Funtsa), nekazaritza, arrantza, elikadura-industria eta landa-ingurunearen sektoreei zuzenduak, programa desberdinen bitartez.\nProiektuen Finantza Laguntzaren Arloan laguntza-ildo batzuk kudeatzen dira, guztiak ere BNPren (Batasuneko Nekazaritza Politika) II. Zutabe den LGP 2014-2020 (Landa Garapenerako Programa) barruan sartuak, eta horien helburua, landa-ekonomia beste arlo batzuetara zabaltzeko eta Euskal Autonomia Erkidegoko landa-guneetako bizi-kalitatea hobetzeko jarduerak eta inbertsioak finantzatzea da.\nBeste alde batetik, Erakunde Ordaintzailearen Idazkaritza Teknikoaren Arloan, BNPren I. Zutabearen eta Arrantza Politikaren kudeaketarekin loturiko administrazio eta teknika alorreko lan batzuk burutzen dira: Estatuko eta Batasuneko araudiaren jarraipena egin, ordainketak kontrolatu, laguntza teknikoa eskaini... Beste eginkizun zehatzago batzuen artean, Erakunde Ordaintzailearen zerbitzu teknikoaren eginkizunaren ondoriozko jarduerak ditugu; erakunde ordaintzaile hori, hain zuzen ere, EAEn BNPri dagozkion gastuak ordaintzeko baimendutako erakundea da.\nEskaintzen diren beste zerbitzu batzuk dira honako hauek:\nLGParen Antolaketaren eta Lurralde Planeamenduaren Arloan Laguntza Teknikoko lanak burutzen dira BNP 2014-2020ren exekuzioaren jarraipena egiteko.\nKonponbide Instituzionalen Arloak Laguntzak Kudeatzeko aplikatibo bakarra garatu du, 2005. urtean sortutako tresna informatiko bat, etengabe eguneratzen dena.\nFunts horien bidez ondorengoak hobetu daitezke:\nNekazaritza, arrantza, basozaintza eta elikadura-industria sektoreen lehiakortasuna.\nIngurumena eta landa-ingurunea.\nLanda-guneetako bizi-kalitatea eta landa-ekonomia beste arlo batzuetara zabaltzeko sustapen-lana.\nEAEko landa-guneetan mikroenpresak sortzeko eta garatzeko laguntzak.\nEAEko landa-guneetan enplegua sortzeko laguntzak.\nZuzeneko partaidetzaren bidez, bermeen bidez edo partaidetza-maileguen bidez jarduera berriak eta arlo gehiagotara zabaltzekoak finantzatzea.\nZenbait laguntza-programa biltzen dira honen barruan: LEHIATU, BERRIKER, SENDOTU…


Hemen zaude: Hasiera / 2020 / Ondokoari dagozkion artxiboak: maiatza 2020\nOndokoari dagozkion artxiboak: maiatza 2020\n“Gerra zibil baten desobiratzea” Proiektua. Tafallako. IES Sancho III el Mayor.\n2020-05-07 por Manolo Ibáñez Utzi iruzkin bat\nTestuaren egilea: Josune Etxezarreta Esparza.\nTafallako “Sancho III el Mayor” BHIn, zeharkako eta diziplinarteko proiektu bat garatu gara institutuko Antzerki Tailerraren eskolaz kanpoko jardueran. DBHko eta Batxilergoko ikasleekin egin da, 36ko errepresaliatuen senideen lekukotasunetan oinarrituta. Lekukotasun horiek Nafarroako Gobernuak bultzatu zuen “Lur azpian” erakusketan bildu ziren, desobiratze goiztiar prozesua gogora ekartzeko. Nafarroako herri askotan egin zen 1978 eta 1980 urteen artean, eta orain 40. urteurrena betetzen da. Nafarroako Memoriaren Institutuaren “Memoria duten Eskolak” programaren barruan kokatu dugu proiektua. Tailerreko irakasleak Josune Etxezarreta Esparza eta Mirentxu Martínez Vides izan gara.\nHelburua ikasleak memoria konpontzailearen kontzeptura hurbiltzea zen, memoria-politikekin elkargune bat ezarriz, bereziki desobiratzeekin, memoria-lekuekin eta giza eskubideen urraketa-prozesuei buruzko ikerketarekin. Lan honen bidez, egia eta justizia lortu nahi izan ditugu, biktimekiko erreparazioa eta elkartasuna lortzeko. Azken batean, bakearen eta giza eskubideen errespetuaren kultura sustatzea da helburua.\nProiektua mikrokontakizunen sorkuntza eta antzezpen eszenikoan oinarritu zen. Apirilaren 1ean eta 2an Sartagudako Memoriaren Parkean egitekoa zen belaunaldien arteko topaketan irudikatzea aurreikusita zegoen, baina, COVID-19k pandemia dela-eta, atzeratu egin da.\nEntsegu eta tailerretan garatu diren dinamika guztien protagonistak ikasleak izan dira. Irakasleek egindako proposamenetik, testua garatzeko iritziak eta ideiak eman dituzte, eta antzerkiaren munduan esaten den bezala, “bereganatu dute”.\nLandutako gaia oso arrotz egiten zaie denboran eta bizipen pertsonaletan. Eduki horietara hurbiltzeko prozesua nekeza izan zen. Benetako testigantzen azterketa, dantzaren eta gorputz mugimendu garaikideen erabilera eta, batez ere, emozioak transmititzeko espresuki aukeratutako musika izan da azken prozesuan lagundu duena (musika Rap, Rosalíaren egungo abestiak, La Oreja de Van Gogh taldearen “Madre, anoche en las trincheras“). Irakasleok horretarako prestatutako gaitasunak, iradokizunak eta proposamenak koordinatu eta bideratu genituen.\nProiektuaren ideia hiru proposamen eszenikoren garapenean oinarritu zen, Sartagudako Memoriaren Parkeko hiru leku enblematikotan antzerkian, musikan eta dantzan oinarritutako antzezpena egiten zuten hiru talde protagonista zirela. Horretarako, 1978. eta 1980. urteen artean desobiratze goiztiarrak prozesuan parte hartu zuten errepresaliatuen senideen testigantzak eta esperientziak hartu zituzten inspiraziotzat, baita nire amona María Martínez Biurrunen testigantzak ere. Talde horietako bakoitzak aukeratutako lekuan egin behar zuen lana, eta bertaratuko ziren pertsonak, taldetan banatuta, leku guztietatik igaroko ziren, guztiak hiru emanaldietara joan ahal izateko. Parkean “Idazleen Txokoa”, “Emakumearena” eta “Besarkada” ziren antzeztu behar ziren lekuak, hurrenez hurren Gerra Zibilean errepresaliatuak izan ziren hiru idazle aipatuz: Federico García Lorca, Miguel Hernández eta Antonio Machado\nGainera, taldea aurkeztu eta Caixaescena topaketetan parte hartzeko aukeratu zuten. Zehazki, “Idazleen Txokoa: García Lorca” aurkeztu zuten. Lizarrako topaketan, martxoaren 6tik 8ra bitarteko asteburuan, Bartzelonako, Madrilgo eta Alacanteko bost ikastetxetako 300 ikasleren aurrean antzeztu zuten beren lana (Tafallakoa Nafarroako ordezkari bakarra izan zen). Antzezlana gustatu zen, batez ere, benetako lekukotzak poetaren heriotzaren fikzioarekin nola lotu genituen. Gustatu egin zitzaien, baita ere, eta hala adierazi ziguten, “Oraindik mingarria den gai honi heltzeko erabili genuen hurbilketa eta sentsibilitatea, gazteei enpatizatzeko eta beren balioak eguneratzeko moduan”.\nKategoriak: Baliabideak, Berriak, Esperientziak Etiketak: experiencias didácticas, ies sancho III, Parque de la Memoria


Persuasio teknikak: Limurtzaile izateko artea eta premia | Aldizkaria | EROSKI CONSUMER\nPersuasio teknikak: Limurtzaile izateko artea eta premia\nHorra, pertsonen arteko harremanetan egunero topatzen dugun arazoa: nola lortu besteek ere gure ikuspegia ulertu, bere egin eta, azkenean, gurekin bat etortzea.\nKontua ez da beti irabaz dezagun eztabaidan ikastea, ezta besteren adimena maneiatzeko trebezia makiavelikoak baliatzea ere; kontua da sinesgarri gertatzea, gure mezuak eta iritziak behar bezain zuzen antolatzea: gure solaskidearen argudioek, interesek eta beharrek ere gureek bezainbesteko garrantzia dute eta.\nZer ote da, orduan, limurtzea? Limurtzea beste pertsona batzuk motibatzea da, gure ikuspegia nahita onar dezaten eta gure planteamenduak errespetatu, balioetsi eta onar ditzaten. Gure izateko eta jarduteko eragatik izan dezakegu eragina beste norbaitengan baina baliteke eragiten duen hori inkontzienteki aritzea ere; limurtzen duenak, berriz, bestearen iritzi-aldaketa du helburu eta, hortaz, bere jarrera onartuko duen hark motu propio egitea nahiago du, hau da, bere kabuz eta hautatzeko askatasunaz baliatuz.\nBai mezu limurgarriak, bai mezulariak ere, ikuspegi moraletik zintzoak izan behar dute. Mezuak eragina izango badu, iturriak sinesgarri izan behar du: sinesgarri gertatu nahi duenak agintaritza morala agertu eta, gainera, horrela jarduteko etikoki legitimaturik egon behar du. Argudiatze-prozesuak, beste aldetik, adierazitako arrazonamenduaren koherentzia logikoa izan behar du oinarri-oinarrian. Mezua sinesgarri gertatuko da baldin eta, ongi argudiaturik azaltzeaz gainera, solaskidearen jarrera aldarazteko moduko emozioak sortzen baditu. Hortaz, legitimoa, aintzat hartzeko modukoa eta emozionalki limurtzailea izan behar du gure komunikazioak. Azken finean gure buruari egin behar diogun galdera hau da: besteren iritziak edo, areago, jokamoldeak aldarazteko eraginik izan al du gure esku hartzeak?\nZer gerta daitekeen\nItxuraz, aldaketarik ez. Eztabaida amaitu ondoren, solaskideak gure argudioekin bat ez datorrela dio baina, handik tarte batera, beste pertsonen aurrean gure argudioen alde dihardu. Seme-alabek nekez aitortuko dute gurasoek arrazoi dutenik, baina adiskideen aurrean aita-amen argudioak erabili ohi dituzte sarri.\nItxurazko aldaketa. Solaskideak baiezka jardun, arrazoia ematen digu, konbentziturik (garaiturik, batez ere) egoteko planta egiten du, baina bere horretan jarraitzen du.\nBehin-behineko aldaketa. Jarreraz aldatu bai, baina handik epe batera aurrekora itzultzen da.\nGorabeheren araberako aldaketa. Limurtu nahi izan dugun horren aldaketa indargabeturik gertatuko da, unean uneko gorabeheren arabera (pertsonak, egoerak, aldarteak, etab.).\nFuntsezko aldaketa. Jokamoldea behin betikoz aldatu du, gure limurtze-prozesu eraginkorrari esker.\nAldaketarik ez dago. Solaskideak, argi eta garbi adierazten du ez dugula konbentzitu: aurreko iritzi eta jokamoldeekin tinko darrai.\nGure sinesgarritasuna areagotzeko, ezin eztabaidatuzko datuak eta prestigio sozialeko testigantzak agertzea komeni izaten da. Era berean, komunikatzaile inpartziala sinesgarriago gertatzen da, defendatzen ari denarekin interesik ez duelako. Edo, are eta gehiago, ideiak tinko defendatzearren, bere interesen aurka diharduena.\nMezua hainbat eta sinesgarriago jazoko da, oro har, solaskidearengan sendotasunik gabeko sentimenduak sortarazita, adierazten ari zaion norabidean aldaketak egiteko asmoak pizten baldin baditugu berarengan. Limurketa eraginkorragoa izango da solaskideen zaletasun, jokamolde eta sistemekin identifikatzen badugu.\nHobe, aurretiaz gu aldatzen bagara\nKomunikatzaileen artean sortzen den giroak berebiziko eginkizuna du konbentzitze-prozesuan. Bestea konbentzitzea, bestearen aurrean sineskor agertzea, funtsean, limurtze mota bat baizik ez da. Inork aurreikusia zuen bidetik pertsonak eramateko, bere ikuspuntuen antzekoak edo berdinak onartzeko gaitasun hori landu egin daiteke, ikasketaren bitartez, hainbat teknikaz jabetu ondoren.\nDena den, errealista izan gaitezen, besteen aurrean sinesgarri agertzeko dohainen jabe baldin bagara hobeki garatuko da prozesua. Jaiotzaz geroztikakoak edo ikasitakoak izan daitezkeen trebezia horiek hauek dira: itxura fisikoa (itxura fisiko oneko gizakia sinesgarriago gertatzen omen da), norbere buruarekin seguru agertzea (bere iritziekin eta bizimoduarekin etsi-etsian sinestea agertzen dutenek limurtzeko aukera handiagoak dituzte), auto-estimazioa (geure buruaz iritzi ona izateak ingurukoak maitagarriago egiten dizkigu eta gertuagoko eta sinesgarriago agerrarazten gaitu), hitzez bestelako komunikazioa (pertsonen arteko eragina gure keinu, jarrera eta begiraden gaitasun komunikatzailearen arabera ere neurtzen da) eta, batez ere, bestea entzun eta ulertzeko gaitasuna (aditze aktibo eta jarrera irekiaren bitartez, une horretan solaskideak bizi duen kinka atzematen jakitea, zeren premian dagoen eta zer eskain diezaiokegun, alegia).\nLimurtzeko gaitasuna, horrenbestez, izateko moduari lotuago dago kasik jarduteko erari baino. Besteren iritzi eta jokabideak aldatzen ahalegindu aurretik geu aldatzea komeni izango da beti. Horrexegatik, limurtzeko teknikak garatzeko, jokabidez behar bezainbeste aldatu ez diren gizakiek azalez bakarrik ikasi eta burutzen dituzten limurtze-prozesu asko antzu edo alferrikakoak izaten dira.\nBoterea hartzeko nahia eta ezagupena ezagun bezain gaizki aitorturiko senak dira, eta limurtze-prozesua eragozten dute biek ere. Zoriontsu agertzen gara prestigio sozialeko norbaitek "ezagutzen gaituenean" edo gure inguru sozial, laboral edo familiarteko norbaitek "obeditzen gaituenean". Barne-barneko atsegin horixe datza pertsonen arteko gure harremanetan ere: solaskidea konbentzitu nahi dugula diogun arren, erdietsi nahi dugun gauza bakarra garaipena da. Sen kaltegarri horietatik askatzen garenean bakarrik burutu ahal izango ditugu limurtze-prozesu eraginkor eta zintzoak.\nBeste aldetik, aldaketari buru egiten dio gizakiak, bere sinesmen edo azturen kontrako amenazoa izan daitekeen ideia oro arbuiatu egiten du. Gure intimitatea gordetzeko espazioaren jabe izan behar dugu denok: espazio hori arriskutan jar dezakeen zeinahi alternatiba errefusatu egingo dugu, beraz.\nLimurtu nahi dugun pertsona hori nekaturik, haserre edo triste agertzen denean, hobe dugu beste baterako uztea. Are eta gogorragoa izango da erresistentzia, abiagunetik bertatik solaskideari desatsegin edo arbuiagarri gertatzen bagatzaizkio. Nolanahi ere, gauza berriak, ezezagunak edo ulergaitzak onartu aurretik aitzakiak jartzea ohiko kontua dugu. Horregatik, eztabaidan jarri nahi dugun ideia berriaz informazio argia ematea funtsezkoa da. Limurtze-prozesua errespetuz, jatortasunez eta zintzotasunez gara dadin oinarrizko arauak, asmoak argi eta garbi azaltzea eta, besteari bere jarrera azaltzeko eta proposatzen zaion aldaketaren gestioan esku har dezan aukera ematea da.\nSineskor gertatu nahi badugu:\nArrazoiz josirik ohi doazen estrategia argumentatzaileek baino ahalegin txikiagoa eskatzen dute estrategia identifikatzaileek (besteek egiten duten zerbait egiteko aukera eskaintzea). Bigarren hauek erakusteko unean errazagoak izaten dira baina, bestetik, iraupen urriagokoak dira.\nSolaskidea zenbat eta jantziago eta arrazionalagoa izan, orduan eta argumentatzaileago eta eraginkorrago izan behar du gure jokabide limurtzaileak.\nMezurik sinesgarrienak, solaskidearen sinesmen-sistemarekin zuzenean bat egiten dutenak izaten dira.\nFrogez baliatzea imitazio-efektua gertatzeko eragile handia da. Adibideak hobeki motibatzen du eta mezu teorikoa baino hobeki asimilatzen da.\nAgertzen ditugun geure edo besteren eskarmentuak ongi uztartu behar ditugu geure argudiatze-hariarekin.\nKonfiantza-giroa sortu behar dugu, solaskideak bere kezka eta zailtasunak ager ditzan. Gure arteko distantzia zenbat eta handiago izan, orduan eta aldaketak itxurazkoak izateko eta limurtze-prozesua antzu gertatzeko arrisku larriagoa.


Epikuroren baratzea eta postureo berdea - - Baleike.eus\nXabier Aizpurua 2021-02-23 07:04\nBakoitzak jakingo du 2020. urtea zeren urtea izan zen norberarentzat. Niretzat baratzearen urtea izan zela esango nuke. Gure etxean, baserria izanik, betidanik izan dugu soroa eta txikitatik egon da familiako bizimoduarekin lotuta. Batetik, etxekoentzat jateko nahikoa izatea izan da zergatia, eta, bestetik, azokara eramaten zuten jenero freskoaren trukean sos batzuk lortzea, bestelako gauzak erosteko. Baina tradizionalki baratzearekin lotuta jaso ditudan balioak beti egon dira iluntasun moduko bati lotuak: ahalegina, nekea, lan ugari, diru gutxi, pobrezia eta beharra, prestigiorik eza, ongizatea urri...\nAlegia, nik nire haurtzaro eta gaztaro guztian jaso nuen mezua hauxe izan zen: “Ikasten dekena heuretzat izango dek; bestela, badakik, kamio azpikaldean baziok lana nahikua batzan”. Ba ote motibazio enpirikoagorik ikasteko? Halaxe egin (ge)nuen, eta iritsi unibertsitatera, bihurtu urbanita, eta kosmopolita, altermundista, hippy izaten hasi eta pijotuta bukatu, eusnob eta bascool jatorrena nintzela sinesteraino. Eta hara orain, bueltan-bueltan, urteen buruan, gutxien espero zenak heldu ez dio, ba, berriz baratzeko lanari.\nHala ere, hileko jornala oso neketsua ez den lanbide batek segurtatzen dizunean, baratzeko lanak beste dimentsio bat hartzen du. Ez da ezinbestekoa, aukera bat da, entretenitzeko, norbere jatorduak osasungarriago egiteko, eta hankak lurrera jaisteko (burua ere berekin ekarriko duten esperantzan). Itxialdi pandemikoan, gurasosaben zaintzarekin baserria lotura eta, aldi berean, ihesbide gisa bizi izan nuen. Arnastoki, haizeleku, oi lur, oi lur, oi ene lur nerea!\nHorrelaxe, asteak joan eta hilabeteak etorri, neuk hartu nuen baratzeko gidaritza, ia-ia interes bakar bihurtzeraino egun askotan. Eta gogoratu naiz Epikurorekin, Filosofiako klasetan eman genuen pentsalari estoiko hark Atenasko baratzetik zabaldu zuen ikuspegiarekin: “oinazea saihestu, adiskidantza landu, plazerez neurrian gozatu, bizimodu publikotik alde egin eta heriotzaren eta jainkoen beldur guztiak uxatu”. Ez al du iazko urtean buruan ibili ditugun kezkak ederki laburbiltzen?\nKontua da, ordea, jainko zaharrak ahaztu bezain pronto, berriek liluratzen gaituztela eta, neroni behintzat, aspalditxoan Instagrameko erakusleihoan txit eta pit nabilela, noiz jasoko bedeinkazio bat edo noiz hostia bat, bihotz gorriak zenbatzeak ematen duen lotaratu aurreko azken igurtzi horren bila. Baratzeko kontuak @zozomikote_land izeneko kanalean kontatzen hasi naiz, postureo berdea praktikatuz. Nekea zen hura plazer iturri bihurtu nahi nuke, neure ganbararen oreka galdu gabe. Badut 2021erako erronka!


Mairé - Wikipedia, entziklopedia askea.\nRené GRANDIN (2014-2020)\n46° 51′ 31″ N, 0° 45′ 00″ E / 46.8586°N,0.75°E / 46.8586; 0.75Koordenatuak: 46° 51′ 31″ N, 0° 45′ 00″ E / 46.8586°N,0.75°E / 46.8586; 0.75\nBarrou, La Guerche, Coussay-les-Bois, Lésigny, Leugny, Oyré eta Senillé-Saint-Sauveur\nMairé Frantziako udalerri bat da, Vienne departamenduan dagoena, Akitania Berria eskualdean. 2013an 201 biztanle zituen.\n2007an Mairé udalerrian erroldatutako biztanleak 201 ziren. Familiak 84 ziren, horien artean 20 pertsona bakarrekoak ziren (8 bakarrik bizi ziren gizonak eta 12 bakarrik bizi ziren emakumeak), 28 seme-alabarik gabeko familiak ziren, 28 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.\n2007an 144 etxebizitza zeuden, 86 familiaren etxebizitza nagusia ziren, 44 bigarren erresidentzia ziren eta 14 hutsik zeuden. Etxebizitza guzti hauek 141etxeak ziren. 86 etxebizitza nagusietatik 70 bere jabearen bizilekua ziren, 10 alokairuan okupaturik zeuden eta 6 doan lagata zeuden; 2 etxek gela bat zuten, 9 etxek bi zituzten, 21 etxek hiru zituzten, 24 etxek lau zituzten eta 30 etxek bost zituzten. 56 etxek euren parking plaza propioa zuten azpian. 37 etxetan ibilgailu bat zegoen eta 35 etxetan bat baino gehiago zituzten.\nMairé udalerriko biztanleria-piramidea 2009an .\n2007an lan egiteko adina zuten pertsonak 123 ziren, horien artean 84 aktiboak ziren eta 39 inaktiboak ziren. 84 pertsona aktiboetatik 73 lanean zeuden (42 gizon eta 31 emakume) eta 11 langabezian zeuden (4 gizon eta 7 emakume). 39 pertsona inaktiboetatik 17 erretiraturik zeuden, 8 ikasten zeuden eta 14 "bestelako inaktibo" gisa sailkaturik zeuden.\n2009an Mairé udalerrian 83 unitate fiskal zeuden, 182 pertsonek osaturik. Pertsona bakoitzeko diru-sarrera fiskalaren mediana urteko 15.986 euro zen.\n2007an zeuden 6 komertzioetatik, 1 eraikuntza enpresa zen, 2 ibilgailuen saltze eta konpontze enpresak ziren, 1 ostalaritza eta jatetxe enpresa zen, 1 informazio eta komunikazio enpresa zen eta 1 higiezinen enpresa zen.\n2000. urtean Mairé udalerrian 11 nekazaritza-ustiategi zeuden, 484 hektarea erabiltzen.\nOrriaren azken aldaketa: 6 urtarrila 2020, 01:41.


Pedro Mari Otaño ikastetxeko Ombu guraso elkartearen eskertza - - Aiurri.eus\nOMBU guraso elkartea\nPedro Mari Otaño ikastetxeko Ombu guraso elkartearen eskertza\nOMBU guraso elkartea 2019-06-11 16:11\nZizurkilgo Pedro Mari Otaño Herri Eskolako OMBU guraso elkarteak eskertza gutuna luzatu du, larunbatean eskolako jaialdia burutu ostean.\nIkasturtearen amaiera gertu dagoela nabari da. 2019ko ekainaren bigarren larunbata iritsi zaigu aurten ere. Gure lan taldea erabat urduri zegoen eskolako festaren antolaketa lehen aldiz aurrera eraman behar zuelako.\nAurreko urteen antzera, ekainaren 8ko festa ere goizeko 10:00ak aldera hasi zen. Hala ere, bazen jende ugari aurreko prestaketa lanak aurreratze aldera goiztiar ibili zena. 11:00etan, Zizurkilen indarra hartzen ari diren buruhandi eta erraldoien konpartsak eskolako ume guztiak aztoratzea eta jolastea ekarri zuen. Momenturik polit eta hunkigarrienak haurren emanaldiarekin etorri ziren, batetik txikienen lehenengo jendaurrekoa eta bestetik LH6koen agurrarekin.\nBazkal ostean, bingoa eta puzgarriekin batera ekarritako zezen mekanikoa izan ziren aurtengo berritasunetako batzuk, hauekin batera umeentzako txapak eta tatuaiak ere nobedade izan ziren. Arratsaldeko merienda ez zen berdina izango bizkotxoa egin zuten gurasoen laguntzarik gabe, bikainak zarete!\nEskolako festa hau aurrera eramateko alde guztietako laguntza izan dugu. Alde batetik eskola komunitatea bera, herriko eragileak eta bertako komertzio eta tabernak. Honek adierazten du Pedro Maria Otaño ikas komunitatearen bihotza.\nAmaitze aldera, aurtengo festarako musu-truk eman dizkiguten opari guztiengatik eskerrak eman nahi dizkiegu Urraki, Eroski, Saski, Zizurkil Elektrizitatea, Garazi loradenda, Pasus, Egarri, Joxean harategia, Atxulondo, Zubeldia arrandegia, Itxaso, Miren farmazia eta Iraola harategia. Gure zozketetan opariak egokitu zaizkien gurasoek pozik hartu dituzte eskainitako sariak.\nIkasturte amaiera zoriontsua eta udarako opor zoragarriak igaro ditzazuela.